26 январ 2021, Тошкент вақти: 17:43\nВидеода снайпер мўлжали остидаги Михаил Касьянов ва Владимир Кара-Мурза бир бири билан гаплашиб турган тасвирланган.\nРоссиялик ҳуқуқ фаоллари Чеченистон раҳбари Рамзан Қодиров ўзининг Instagram саҳифасида икки мухолифатчи снайпер нишонига олингани тасвирланган виедони эълон қилганига ҳукуматдан муносабат талаб қилмоқда.\nҚодиров Instagram саҳифасига тиркаган видеода снайпер мўлжали ортидан Россиянинг собиқ бош вазири Михаил Касьянов ва ПАРНАС партияси вакили Владимир Кара-Мурза бир бири билан гаплашиб турган тасвирланган.\nВидео остидаги ёзувда: “Касьянов Стасбургга Россия мухолифати учун пул олгани келди. Тушунмаганлар энди тушунади”, дейилади.\nКасьяновнинг ўзи 1 февраль куни бу ҳолатни бевосита таҳдид, деб билиши ва полицяига мурожаат қилишини билдирди.\nМосквадаги Инсон ҳуқуқлари учун ташкилоти раҳбари Лев Понамарёв ҳукумат бу ҳодисга “тегишли” тарзда муносабат билдириши керак, дея баён қилди.\nКремль матбуот котиби Дмитрий Песков душанба кунги матбуот анжуманида видеодан хабари йўқлиги, лекин бу ҳолатни ўргани чиқишини ваъда қилди.\n“Очиғини айтганда, Қодировнинг Instagram саҳифаси у ёқда турсин, Instagram тармоғини умуман кузатмаймиз”, деди Песков.\nҚодиров ўтган ойда мухолифат вакилларини “хоинлар” ва “халқ душманлари”, дея атагани мухолифат фаолларининг чечен раҳбарини истеъфога чиқариш чақириқларига сабаб бўлди.\n"Марқабой Ааматов таржима қилган қирғизистонлик ўзбек адиби Бегижон Аҳмедовнинг "Дербиш" қиссаси 2020 йилнинг энг яхши китоби деб топилди",-дейилади Қирғизистон Ёзувчилар миллий иттифоқи ва Чингиз Айтматов номидаги халқаро Иссиқкўл форуми қўшма қарорида.


Белгилансинки, Бош вазир котибияти, ахборот-таҳлил департементлари ўз ваколатига кирадиган масалалар бўйича –– тегишли равишда Бош вазирга ва унинг ўринбосарларига; ташкилий масалалар ва ижро интизоми масалалари бўйича––Вазирлар Маҳкамаси Аппарати Раҳбарига бўйсунадилар.\n(3-банд Ўзбекистон Республикаси Вазирлар Маҳкамасининг 2005 йил 22 февралдаги 73-сонли қарори таҳририда— ЎР ҚҲТ, 2005 й., 8-9-сон, 67-модда)\n1. Аппаратнинг таркибий бўлинмалари (департаментлар ва бўлимлар) раҳбарларининг иштирокида тушган ҳужжатларни кўриб чиқиш ва улар бўйича топшириқномалар (фишкалар) тайёрлаш.\n1. Ҳужжат олинган вақтдан бошлаб уч соат мобайнида. 1. Аппарат раҳбари.\nДепартамент мудири, бўлим мудири.\n2. Ахборот бериш ва ҳужжатларни топшириқнома лойиҳаси билан Бош вазирга (унинг ўринбосарига) имзолаш учун тақдим этиш. 2. Бир кунда икки марти, зарурат бўлганда дарҳол. 2. Аппарат раҳбари. Бош вазир департаменти мудири, ёрдамчиси.\n3. Ҳужжатларни имзоланган топшириқнома ва 1-назорат карточкаси билан Назорат бўлимига бериш. 3. Ҳужжатга топшириқнома (фишка) имзолангандан сўнг 30 дақиқа мобайнида 3. Аппарат раҳбари.\n3. Ҳужжатларни кўпайтириш ҳамда топшириқнома ва 1-назорат карточкаси билан имзо қўйдириб бериш: Бош вазир ўринбосарларининг ёрдамчиларига (департамент ва бўлимлар мудирига) ижрони ташкил этиш учун; Умумий бўлим мудирига вазирликлар, идоралар ва ҳокимликларга жўнатиш учун. 3. Вазирлар Маҳкамаси аппаратида ҳужжат олинган вақтдан бошлаб бир соат мобайнида. 3. Назорат бўлими ходимлари.\n2. Бош вазир ўринбосари. Департамент (бўлим) мудирлари.\nДепартамент (бўлим) мудири\n–– бажарилишини департаментларда (ёки бўлимларда) ва Вазирлар Маҳкамасининг комплекслари мажлисларида кўриб чиқиш. Раҳбарларга нисбатан шахсий жавобгарлик чораларини кўриш.\n–– Ўзбекистон Республикаси Президенти Департаментини ва Давлат маслаҳатчилари хизматларини назоратдаги бандларнинг бажарилиши тўғрисида хабардор қилиш. 3. Ҳужжатда ва унинг бўйича топшириқномада белгиланган муддатларда. 3. Мутахассис. Департамент (бўлим) мудирлари. Бош вазир ўринбосари.\n5. Қабул қилинган қарорни етказиш: а) бошқарувнинг ҳудудий тармоқ органларига; б) туман, шаҳар ҳокимликларига; в) тасарруфидаги корхоналарга; г) Вазирлар Маҳкамаси тегишли департаментига (ёки бўлими) 5. Қарор қабул қилинган кундан бошлаб бир кеча-кундуз муддатда. 5. Умумий бўлим, канцелярия мудирлари\n–– Вазирлар Маҳкамасининг тегишли департаментларига, бўлимларига ва Ўзбекистон Республикаси Президенти Аппарати хизматларига Фармон (қарор, фармойиш)нинг бажарилиши юзасидан ахборотлар тақдим этиш. Зарурат бўлганда муаммоли масалаларни ҳал қилиш тўғрисида, шунингдек ҳужжатни назоратдан чиқариш тўғрисида таклифлар киритиш. Фармонда (ВМ қарорлари ва фармойишларида) белгиланган муддатларда. Вазирлик, идора, ҳокимлик раҳбари\n(1-схема матни Ўзбекистон Республикаси Вазирлар Маҳкамасининг 2005 йил 22 февралдаги 73-сонли қарори таҳририда— ЎР ҚҲТ, 2005 й., 8-9-сон, 67-модда)\nДепартамент, бўлим мутахассиси\n| аниқ чоралар (тадбирлар), асосланган муддатлар ва бажарилиши учун масъулларни белгилаш; лойиҳани тайёрлаш жараёнида Департамент, бўлим мутахассиси\nлойиҳани манфаатдор вазирликлар, идоралар ва ҳокимликларда келишиб олиш. Вазирликлар, идоралар ва ҳокимликларнинг ташаббуси билан Вазирлар Маҳкамасига киритилаётган лойиҳалар келишиб олинган ҳолда тақдим этилади ёки уларга мавжуд мулоҳазалар илова қилинади; қарорлар лойиҳалари бўйича 3 календарь кун; фармойишлар бўйича 2 календарь кун. Вазирликлар, идоралар, ҳокимликлар раҳбарлари. Вазирлар Маҳкамасининг мутахассиси, Департамент, бўлим мудири.\nлойиҳани манфаатдор вазирликлар, идораларни жалб қилган ҳолда Бош вазир ўринбосари, зарур бўлганда эса Бош вазир ҳузурида муҳокама қилиш; белгиланган муддатда Департамент, бўлим мудири.\nлойиҳани пуҳталаш. Департаментда, юридик бўлимда, комплекс раҳбари ва тегишли Бош вазири ўринбосари томонидан визалаш. Лойиҳани Вазирлар Маҳкамаси Аппарати Раҳбарига тақдим этиш; белгиланган муддатда Мутахассис. Департамент, бўлим мудири\n–– Ўзбекистон Республикаси Президенти Девонига. 2. Тақдим этилган кунда 2. Аппарат Раҳбари.\n| 3. Зарур бўлганда қайтарилган лойиҳани пухталаш. 3. Белгиланган муддатда 3. Аппарат Раҳбари. Департамент, бўлим мудири, мутахассис\nбўлим 1. Имзоланган қарорга, фармон ишга жўнатиш кўрсаткичини расмийлаштириш ва аппарат бўлинмаларига, вазирликларга, идораларга, ҳокимликларга жўнатиш. 1. Имзоланган қарор (фармойиш) олинган кунда. 1. Департамент, бўлим мутахассиси. Умумий бўлим мутахассиси.\n3. Қабул қилинган ҳужжатнинг ижросини ташкил этиш бўйича назорат режаси, тадбирлар режаси тузиш; тезкор йиғилиш бўйича таклифлар тайёрлаш. 3. Имзоланган санадан бошлаб уч кун муддатда, зарур бўлганда имзоланган кунда. 3. Мутахассис. Департамент, бўлим мудири.\nхизмат сафарлари ва вазирликларда, идораларда ва ҳокимликларда мақсадли ўрганиш давомида ишларнинг аҳволини таҳлил қилиш; ишчи режа муддатлари бўйича; Департамент, бўлим мутахассислари\nқарор (фармойиш)нинг бажарилишини Департаментда, бўлимда, Бош вазирнинг тармоқ бўйича ўринбосарида, Комплекслар йиғилишларида кўриб чиқиш; ишчи режа муддатлари бўйича; Департамент, бўлим мудири\nқарор (фармойиш)ни назоратдан чиқариш ёки унинг амал қилиш муддатини узайтириш тўғрисидаги таклифларни умумлаштириш ва киритиш. Вазирлар Маҳкамаси (Раёсати) мажлиси кун тартибига киритиш. Белгиланган муддатларда Мутахассис. Департамент, бўлим мудири. Бош вазир ўринбосари. Назорат бўлими.\n4. Ишлар номенклатурасига мувофиқ ҳужжатларни инспекторга топшириш, архивга топширишга тайёрлаш. 4. Назоратдан чиқарилгандан сўнг Жадвал бўйича 4. Бош вазир ўринбосарларининг инспекторлари. Департаментлар, бўлимлар мутахассислари\nг) Вазирлар Маҳкамаси Департаменти (ёки бўлими)га. 5. Қарор қабул қилинган кундан бошлаб бир кеча-кундуз муддатда 5. Умумий бўлим, канцелярия мудирлари\nқарор, фармойишнинг бажарилиши тўғрисидаги ахборотни Вазирлар Маҳкамасининг тегишли Департаментига, бўлимларига тақдим этиш. Зарур бўлган ҳолларда муаммоли масалаларни ҳал этиш тўғрисида, шунингдек, ҳужжатни назоратдан чиқариш тўғрисида таклифлар киритиш. Вазирлар Маҳкамасининг қарорлари, фармойишларида белгиланган муддатларда Вазирлик, идора, ҳокимлик раҳбари\nқабул қилинган қарорларда тасдиқланган тадбирларни амалга ошириш тасдиқланган муддатда; Таркибий бўлинмаларнинг ходимлари, мутахассислари ва\n(2-схема матни Ўзбекистон Республикаси Вазирлар Маҳкамасининг 2005 йил 22 февралдаги 73-сонли қарори таҳририда — ЎР ҚҲТ, 2005 й., 8-9-сон, 67-модда)


17:44 / 07.12.2017\nXiaomi компанияси Redmi 5 ва Redmi 5 Plus смартфонларини расман намойиш этди. Қурилмаларни бошқа смартфонлардан ажратиб турадиган асосий жиҳати — 18 : 9 томонлар нисбатига эга ва ён томонлари деярли ҳошиясиз замонавий экран. Орқа панелда — бармоқ излари сканери ва бир камера. Смартфон алюминийдан ишланган ва у ҳаворанг, пушти, тилларанг ҳамда қора рангларда тақдим этилади.\nҚолган хусусиятлари қуйидагича:\nПроцессор: Qualcomm Snapdragon 450 (Redmi 5), Snapdragon 625 (Redmi 5 Plus);\n1440 × 720 пикселли 5,7-дюймли экран (Redmi 5), 2160 × 1080 пикселли 5,99-дюймли экран (Redmi 5 Plus);\n2 ёки 3 Гб оператив хотира (Redmi 5), 3 ёки 4 Гб оператив хотира (Redmi 5 Plus);\n3 300 мАс сиғимли аккумулятор (Redmi 5), 4 000 мАс (Redmi 5 Plus);\n16 ёки 32 Гб кенглик (Redmi 5), 32 ёки 64 Гб (Redmi 5 Plus);\nОрқа камера - 12 Мп, олд камера - 5 Мп.\n2 Гб оператив ва 16 Гб ички хотирага эга Redmi 5 нархи тахминан 120 долларга баҳоланмоқда. 3 Гб ва 32 Гб'ли модель эса - тахминан 135 доллар. Redmi 5 Plus'нинг бошланғич нархи - 150 доллар атрофида (3 Гб ва 32 Гб). 4 Гб ва 64 Гб'ли вариант учун эса тахминан 180 доллар сарфлашга тўғри келади.\nСмартфонлар ҳозирча фақат Хитойда намойиш қилинди. Улар 12 декабрь куни сотувга чиқади.


Москвада газ экспортчилари форумга бирлашди\n10 апрел 2021, Тошкент вақти: 20:14\nРоссия бош вазири Владимир Путин газ истеъмол қилувчи давлатларни ишлаб чиқариш харажатлари кескин ошиб бораётгани боис арзон газ сотиш даври тугагани тўғрисида огоҳлантирди.\nВладимир Путиннинг бу сўзлари бугун Москвада жаҳондаги газ экспорт қилувчи етакчи давлат расмийларининг учрашуви чоғида янгради.\nМосква йиғинида Эрон, Қатар, Венесуэла, Нигерия, Жазоир, Миср, Индонезия ва Ливия расмийлари иштирок этмоқда.\nХабарларга кўра, бугунги учрашувда газ экспорт қилувчи давлатлар уюшмасини ташкил этиш масаласи муҳокама қилинди.\nТузилажак уюшманинг асосий мақсади газ етказиб берувчи ва газ истеъмол қилувчи давлатлар ўртасида энергетик сиёсатни мувофиқлаштиришдан иборат экани айтилмоқда.


24 январь, 2021, 18:02\nТеглар:Андижон | Россия\nМухлислар уни кўп эслашади.\nЎзбек мухлислари учун Аверьянов доим қизиқарли мутахассис ҳисобланиб келган. Уни айниқса, ёши улуғ ишқибозлар жуда яхши билишади. Собиқ Иттифоқ даврида Андижон жамоаларида фаолият олиб борган. Шунингдек, Ўзбекистоннинг мустақилликка эришганидан кейин ҳам “Андижон” жамоасида бош мураббий бўлиб ишлаган.\nБундан ташқари, Александр Николаевич, Россияда “Океан”, “Крилья Советов”, “Шинник”, “Уралан”, “Алания”, “Факель”, “Волгарь-Газпром”, “Металлург-Кузбасс” ва яна бир қатор клубларни бошқарган. Александр Николаевич Россияда хизмат кўрсатган мураббий унвони билан ҳам тақдирланган.\nЗукко ишқибозлар Аверьяновни эслаши биланоқ кўз ўнгида тарих гавдаланса ажаб эмас. Ўз ўрнида россиялик мутахассис ҳам юртимиздаги фаолиятини ширин хотиралар билан эслайди.\nSports.uz мухбири ушбу мутахассис билан алоқага чиқди ва бир қатор мавзуларни ўртага ташлади. Ўз навбатида Александр Аверьянов ҳам олдинги фаолиятини эслади ва юртимиздаги ишига ҳам ҳаққоний муносабат билдирди.\n- Салом Александр Николаевич. Суҳбатга рози бўлганингиз учун раҳмат. Ҳозир ишлаяпсизми ёки нафақадамисиз?\n- Шуҳратбек, менга қўнғироқ қилганингиз учун раҳмат. Аҳволим ёмон эмас. Тўғри, ёшлик пайтимдагидек соғлом эмасман. Чунки ўз вақтида соғликни яхши сақлай олмаганмиз. Негаки, тўлиқ дастур асосида бор куч-ғайратимизни ишга сарфлаганмиз. Ҳозир эса, ўша туфайли саломатлигимизда баъзида муаммолар юзага келиб турибди. Шундай бўлса ҳам, шикоят қилишга ҳожат йўқ. Ҳамон ишлаяпман. Москвадаги “Кунцево” мактабида ёш болаларни тарбиялашга қўлимдан келганча ёрдамлашяпман. Биз Москва биринчилигида иштирок этамиз. Мактабимиз эса анча илғорлардан бири ҳисобланади. Шуни эслатишим керакки, ўз вақтида собиқ Иттифоқ ўсмирлар терма жамоасида тўп сурган “Пахтакор”нинг айрим футболчилари билан бир жамоада ўйнаганман. Масалан, ҳимоя чизиғида Сергей Доценко билан. Марказий ҳужумчи сифатида эса, Вячеслав Бекташев тўп сурарди. Ўз вақтида, у “Пахтакор”да ёрқин ўйнаган. Геннадий Красницкийни ҳам алоҳида эътироф қилишим керак. У бошқалар учун ўрнак олишга арзийдиган кумир ҳисобланарди. Тўлаган Исоқов билан ҳам собиқ Иттифоқ ўсмирлар терма жамоасида чемпионатга тайёргарлик кўрганмиз. Ҳозиргача у билан дўстона муносабат сақланиб қолган. Ўзаро танишганимизга ҳам 55 йилдан ошибди. Умуман олганда, ўзбек футболи менга кўплаб дўстларни, танишларни, мураббийларни, ўйинчиларни тақдим этган.\n- Вячеслав Солохо билан мураббийлар олий мактабида ишлаганингиз ростми?\n- Вячеслав Солохо билан олий мактабида бир гуруҳда ўқиганмиз. Биз билан буюк инсонлар таҳсил олишган. Бунга собиқ Иттифоқ футболи афсоналаридан саналган Эдуард Стрельцовни, Юрий Севидовни, Владимир Петровни мисол тариқасида келтириш мумкин. Ўз даврида “Спартак”да ўйнаган Виктор Папаев Иттифоқнинг энг қобилятлари футболчиларидан бири ҳисобланарди. Вячеслав Солохо ҳақида мендан кўра кўпроқ нарсани биласиз. У таниқли мураббий, Ўзбекистон футболида самарали меҳнатқ қилган. Бундан ташқари, ўз кучини хорижда ҳам синаб кўрган. Қаерда ишламасин муваффақият қозонган. Айтишим керакки, Анвар Таджиевич Солижонов билан алоҳида муносабатимиз шаклланган. У бутун Иттифоқ ҳакамлар корпусининг аъзоси ҳисобланарди. Марат Вазилович Кабаев билан ҳам яқин дўстман. У туфайли Находка шаҳрининг “Океан” клуби ҳақида китоб чоп этишга муваффақ бўлдим. Бунинг учун ундан миннатдорман! Жаҳон футболида энг зўр ҳакамлардан бири саналадиган Равшан Эрматов билан ҳам танишганимдан хурсандман. Агар футбол бўлмаганида бундай инсонлар билан дўстона муносабат ўрнатиш ҳақида гап бўлмасди.\n- Андижон шаҳрида қандай пайдо бўлгансиз?\n- Шундай вазият юзага келганки, ўзбек футболига мени Иштван Йожефович Секеч олиб келганди. У “Пахтакор” футбол клубининг устози сифатида ишлаган. Москвадаги мураббийлар олий мактабини тамомлаганимдан сўнг, менга Андижоннинг “Текстильшик” жамоасини бошқаришни таклиф этишганди. ХБК ишчиларидан ташкил этилган бу клубга яхши мураббий керак эди. Спорт вазири Марат Владимирович Грамов СССР олий советининг депутати ҳисобланарди. Маҳаллий раҳбарлар унга шу масалани ҳал қилиш юзасидан мурожаат қилгандилар. “Пахтакор” бош мураббийи эса менинг номзодимни қўллаган. Олдимга қўйилган вазифа содда бўлиб, жамоани иккинчи лигага олиб чиқишдан иборат эди. Катта авлод вакиллари ўша пайтдаги биринчилик қай даражада кучли бўлганини яхши эслашади. Ўз ўрнида уни ютиш мураккаб ҳисобланарди. Финалда биз Сергей Доценко бошчилигидаги “Хива” клубига 0:1 ҳисобида ютқазиб қўйганмиз ва иккинчи ўринни эгаллаганимиз иккинчи лигага чиқиш имконини берганди.\n- Ўзингиз ишлаган футбол клубларини Андижон шаҳрининг “Пахтакор” жамоаси билан таққослай оласизми? Шунингдек, собиқ Иттифоқ парчалангандан кейинги “Андижон” клуби билан-чи?\n- Юқорида эслаб ўтганимдек, олий мактабни тамомлаганимдан сўнг, 1984 йили Андижонга келганман. Айтиш мумкинми, ўша пайтда хаёлим янги билимлар ва ғояларга тўлиқ эди. Ўз ўрнида буларни ҳаётга татбиқ этиш учун зўр иштиёқ билан ишлашга киришгандим. Менга ишлаш учун яратилган шароитларнинг унчалик яхши эмаслиги ҳам таъсир кўрсатмаган. Шуғулланиш учун “Спартак” стадиони бор эди холос. Мендан олдин жамоани Энвер Сития бошқарган. У жамоанинг натижаларини яхшилаш учун кўп ишлар қилган. Аммо ўша пайтдаги таркиб билан биринчи-иккинчи ўринлардан жой олиш иложсиз эди. Ишни машғулот жараёнини ўзгартиришдан бошлаганман. Бундай ўзгариш футболчиларга ёққан. Шу билан бирга клубда қатъий интизом ўрнатганимдан сўнг, селекция ишларига эътибор қаратганман. Москвага бориб у ердан тўрт нафар истиқболли йигитларни олиб қайтганман. Филипчук, Бичков, Маркин ва Калинин икки йилдан кейин СССР халқлари спартакиадасида Ўзбекистон миллий термаси сафида бронза медалларига эга чиқишган. Орадан маълум вақт ўтганидан кейин Николай Леоновдек кучли дарвозабон пайдо бўлган. У билан биз Москванинг “Локомотив”ида ўйнаганмиз. Ҳа, маҳаллий йигитлар ҳам чакки эмасдилар. Масалан, жамоа сардори Абляметов, Эрнест Шабадинов, Баҳодир Раҳмонов, Ориф Маматказин, Владимир Зотеев, Валерий Гордеев, Бахтиёр Йўлдошев, Мирзоев ва бошқалар. Биз клубга иложи борича маҳаллий футболчиларни жалб этишга ҳаракат қилганмиз. Жамоада эса дўстона муносабат шаклланганди. Ўша кезларда кўп миллатли футболчилардан ташкил топган клуб биргина истак – олий лигага чиқиш учун кураш олиб борарди. Шуни алоҳида таъкидлаш жоизки, Андижонда футболни ёқтиришади. Шу сабабдан бўлса керак, “Спартак” стадионидаги ўйинларимизда трибуналар мухлислар билан лиқ тўларди. Жамоа иштирокидаги ўйин эса шаҳардаги мухлисларга ёқарди. Шарт-шароитлар аъло даражада бўлмаса ҳам биз яхши натижаларни қайд этганмиз. Ҳозиргача Андижон футболида олиб борган ишларимни ўзгача соғинч билан эсга оламан. Яна шуни алоҳида эътироф қилишим керакки, маҳаллий спорт ёки шаҳар партияси раҳбарларидан бири ишимга аралашмаган. Мураббий учун бу жуда муҳим жиҳат ҳисобланади. Бу ерга иккинчи бор қайтишимга тўхталсам, қайтишим 2011 йили юз берган. Бу пайтга келиб Ўзбекистонда ўз чемпионати давом этарди. Шаҳардаги ҳолат ҳам яхши томонга ўзгарган бўлиб, чиройли ва катта кўчалар, бинолар, боғлар, кинотеатрлар қад ростлаганди. Ҳар томонлама Андижон шаҳри инфратузилмаси яхшиланиб борганига гувоҳ бўлганман. Мени ҳаммасидан кўра, жамоанинг янги стадиони ўзига жалб этган. Чиройли тарзда қурилган иншоот. Муҳими ишқибозлар учун ҳам қулай. Тўғри, эски “Спартак” стадионига ҳам кўп бор қайтганман. Қайтган чоғларимда Иттифоқ давридаги жамоалар билан майдонда олиб борган курашларимизни эсга олардим.\n- Нима сабабдан Андижонга иккинчи бор қайтганингизда клубнинг натижалари раҳбарлар ва мухлислар кутган даражада бўлмаган?\n- Биринчидан, ўзбек футболини яхши билмасдим. Чунки собиқ Иттифоқ давридан сўнг, футболнинг қандай йўналишда кетганидан хабардор эмасдим. Тўғри, футбол шаклланиб борган, кўплаб мураббийлар замонавий методлар асосида иш олиб борардилар. Янги схемалар ва ўйин олиб бориш тактикалари бир мунча ўзгарганди. Ўзбекистондаги мураббийларни тайёрлаш маркази раҳбари Рустам Акрамович Акрамовнинг бунда қўли борлиги шундоқ сезилиб турарди. Бир сўз билан айтганда, янги ҳолатга унчалик тайёр эмасдим. Иккинчидан, селекция ишлари паст даражада йўлга қўйилганди. Жамоада украиналик икки нафар легионер бор эди холос. Уларни қолдиришган. Яна бирини ўзим олиб келганман. У беларуслик дарвозабон эди. Яхши посбон жамоанинг тенг ярми деган ақидага таяниб Александр Петуховни танлагандим, аммо у ишончимни оқлай олмаган. Бир қарашда беларуслик бу дарвозабон ёмон кўринмасди. Бироқ Бухоро шаҳридаги ўйиндан сўнг, жамоамиз ишқибозларининг оғир босими остида қолган. Петухов руҳий томондан синганди. Бир қанча ўйинларда украиналик йигитлар майдонга тушишган. Улар ҳеч кимни ва шу жумладан мени ҳам ҳайратга сола олишмаган. Шунда уларни майдонга туширмаслик ҳақида қарор қабул қилинганди. Шу боис фақат маҳаллий футболчилар билан ўйнашни бошлаганмиз. Аммо бу жиддий натижаларга эришиш учун камлик қиларди. Учинчидан, клуб раҳбари бир ўзи ҳаммани бошқара олиши мумкин деб ўйларди. Владимир Шишелов шартнома асосида жамоага таклиф қилинган. Шартнома менинг иштирокимда тўлдирилган. Унда шундай қўшимча банд бўлиб, Шишеловнинг мавсум ўртасида фақат Россия чемпионатига кўчиб ўтиши мумкинлиги илова қилиб ўтилганди. Владимирни Андижонга ўзим олиб келганман. Шу боис унга шундай вариант тақдим қилинганди. Бу пайтга келиб Шишелов 9 та ўйинда 8 та гол ургач, чемпионатнинг энг яхши тўпурарига айланиб олганди. Кутилмаганда у нарсаларини йиғиштириб “Насаф”га йўл олган. Андижонлик собиқ мураббийлар унга ўшанда таъсир ўтказишганди. Шундай қилиб биз кучли ҳужумчидан маҳрум бўлганмиз. У олдингидан фарқли равишда ўйнамай қўйгани мени қониқтирмаган. Натижада ўртамизда жиддий суҳбат кечган. Бошқарувимдаги ўйин эса шунчаки “топширилганди”. Энг қизиғи, рақибимиз бизга олтита гол урган. Афтидан, раҳбарият менинг истеъфом борасида иккиланмаслик учун шундай йўл тутилган бўлса керак. Жамоанинг яхши ўйин намойиш этаётган ҳолда ташлаб кетиш жуда ачинарли бўлган. Ўрнимга Азамат Абдураимовни таклиф қилишган. Бир неча кундан сўнг, “Андижон” йирик ҳисобида зафар қучганди. У матбуот анжуманига ўзига яхши мерос қолгани ҳақида алоҳида гапириб ўтган. Ўшанда мен “Шарқ нозик масала” эканлигини яна бир бор тушуниб етганман. Албатта, футбол ортидаги ишлар ҳақида гапириш ноқулай бўларди, лекин шундай ҳолатлар ҳам учраб тураркан.\n- Александр Николаевич, бугунги ўзбек футболини кузатиб келяпсизми? Агар яна “Андижон”га чақиришса келасизми?\n- Суҳбатимиз аввалида ёшим юқори даражада ишлашга имконият бермай қолгани ҳақида бежиз тўхталганим йўқ. Агар шундай таклиф бўлса, бунинг учун миннатдорчилик билдирган, бироқ уни рад этган бўлардим. Қолаверса, Ўзбекистонда аъло даражадаги мутахассислар етарлича топилади. Андижон футболи эса бир умр қалбимда қолади.\n- Ўзбек футболи вакиллари ҳисобланадиган Остон Ўрунов ва Элдор Шомуродов ҳақида сўрамоқчиман. Уларнинг тўп сураётган клублардаги ўз имкониятларини қандай баҳолайсиз?\n- Мени кечирасиз, бу борада аниқ бир нарса дейишим қийин. Аммо Остон Ўруновдан фарқли равишда Элдор Шомуродов Италия А сериясида ўзидан яхши таассурот қолдиряпти. Акс ҳолда унга “Ювентус”дек гранд клуб қизиқиш билдирмаган бўларди. Умид қиламизки, Шомуродов бир кун “Ювентус”да пайдо бўлади. Остон эса амирликлардаги йиғинларда ўзини кўрсатиши керак. Мен унинг иқтидорли футболчи эканига шубҳаланмайман. Ўзбекистонлик ўйинчилар орасида менга ҳаммасидан кўра Одил Аҳмедов кўпроқ ёқади. Собиқ Иттифоқ даврига қайтсам, зўр ўйинчилар кўп бўлган. Мен Геннадий Красницкий, Биродар Абдураимов, Марат Кабаев, Юрий Пшеничников, Геннадий Денисов, Владимир Фёдоров, Михаил Ан, Мустафо Билолов ва Миржалол Қосимовни алоҳида санаб кўрсатган бўлардим. Шунингдек, бу рўйхатга Андрей Якубикни ҳам қўшиб қўйиш керак. Уни “Пахтакор”га Иштван Секеч таклиф қилганди.


Карпин мавсумнинг энг яхши футболчилари орасига Шомуродовни киритди\nЭлдор ШомуродовВалерий Карпин\n«Ростов» бош мураббийи Валерий Карпин Россия Премьер-Лигасининг 2019/20 мавсумидаги энг яхши футболчилари учлигини тузди.\nМутахассис ўз жамоасининг икки футболчиси – яримҳимоячи Матиас Норманн ва ҳужумчи Элдор Шомуродов, шунингдек, «Локомотив» ҳужумчиси Гжегож Криховякни тилга олди.\nБу мавсумда 24 ёшли Шомуродов Россия чемпионатида 22та ўйинда майдонга тушиб, 11та гол урган ва 5та голга ҳаммуаллифлик қилган. 23 ёшли Норманн 18та ўйинда 1та гол уриб, 3та голли узатмани амалга оширган. 30 ёшли Криховяк 27та ўйинда 10та гол уриб, 5та голли узатмани берган.


Nusrat Rahmat: МОСКОВДАН НОМАЛАР. № 6\nКАЛВАК МАХСУМ НОМАЛАРИ\nБУНИ ҲАЁТ ДЕБДИЛАР\nМОСКОВДАН НОМАЛАР. № 6\nЭшитдимки, шаҳар илкиндаги деҳқон бозорда якчанд бародарлар тижорат бирла банд эрканлар. Рўзи чаҳоршанбе, бисмиллоҳ деб ул тарафга равона ўлдим. Такси тутғон эрдим, соҳиби хўжа аҳрорлик тожик бала чиқди. Гапзанон қилиб бордик. Якчанд сана бул шаҳарда шу юмуш бирла бандлиғини боз анинг шарофатинда рўзғор тебратиб турғонини изҳор қилди ва каминани даме ўтмай бозор эшигига рўпара этди.\nЁ, навзанбиллоҳ! Бу Масков бозорими ё Ургутнинг Жумабозори?! Боре одамлар, яъне даллолдан - ҳаммолгача, қаравулдан - фаррошгача ўзимизнинг мусулмонлар бўлуб, алар ўзбеки ёки тожики гапурурлар эрди. Якка-якка қалтироқ урус кампирлар, инчунин кафкозликлар ва диган ғайридинлар ҳам воқе эрдилар.\nРаста аралаб борадурғон маҳалим, ногоҳ Ғиёсбойтойни кўруб қолдим ва бисёр сарафроз ўлдум. Ул мусофир ҳам бағр очиб келди.\nБу қиёмати бародаримнинг асли номи Ғиёсбой, аммо қайси кун мўйлаб қўйди, мардум Ғиёсбойтой деб атайдурғон ўлди. Боз бир лақаби , Жўражондур. Ким биланки, гапзанон қилди, каттами кичик Жўражон деб гапирур. Калхоз маҳали амалдор эди. Калхоз барҳам топти ва ул савдо идорасига ўтди. Аммо бу идора ҳам барҳам бўлди. Бадазон Ғиёсбойтой ноилож Москов йўлини олди.\nБадаз гарму-жўшон вохўрлик шу нимарсалар аён ўлдики, бу одам алафчафурўшлик ( уруслар зелен, деюрлар) бирла банд бўлуб, савдогарлар Ўзбакистондан кўкат келтурур ва булар ани боғча қилиб сотур эрканлар. Экки қулоч келадурғон пештахтани бир озорбойжондан қиммат-қирон ижора олғонини гапурди. Ул жойда заифа савдо қилур эрди, жуфти ҳалоли бўлса лозим. Пештахтада кўкпиёздан тортиб шибитгача, райҳондан - отқулоққача ҳар не гиёҳлар воқе бўлуб, савдо ҳам чапдаст эрди. Бу ғайридинлар алафни бамисли эчки хуш кўришларидан гаранг ўлуб, яқонгни тутасан.\n– Жўражон, бултур шу ҳисобдан бир “Нексия” олдим. Бизнинг мошин Тошканд-у Самарқанддан Московда экки баравар арзон. Бо ин сабаб Московдан харид қилдим. Аммо сарҳаддан ўтишда бисёр ақча олдилар, жўражон. Икки ўн беш - бир ўттуз бўлди.\nШу фурсат денг, сўхтаси савуқ бир миршаб рўпарамга тўхтаб, на салом ва на алик : “Юз рубл бер”, деди ўзбекилаб. Боз тожикилаб ҳам қўшиб қўйди. “ Сад рубл деҳ”.\nИби, деди ўзумча, онангни ҳаққи бор эрдими манга, хотинталоқ! Аммо Ғиёсбойтой чаққонлик ила киссасидан пул чиқориб, ҳолиги муттаҳамга узотди.\n– О, нимага ман учун ақча бердингиз,-сўрадим.\n– Эй, жўражон, қалпоқни киссага солиб қўйунг. Бу занғарлар қалпоқ кийгандан мазахўрак бўлиб қолғонлар. Боре милисаси бисёр бадфеълдур ва дағи ҳар балога гирифтор қилурлар. Шу пул садқаи сар,- жавоб берди ул.\nБоз шуни фаҳмладимки, бизнинг мардумлар миршаблар бирла кавкозликлардан қўрқуброқ рўзгурзонлик қилур эрканлар. Алар бирла ҳисоб-китоб қилмағонларнинг бошига бисёр кулфатлар ёғилур эрмиш.\n- Қавушмоғимиз оқсоқ. Бўлмаса урус мамлакатида бозорчилар, биносозлар, боз мошин ҳайдайдиғонларнинг бори – бизнинг мардумлар. Алар бўлмаса, бу даюсларнинг жами юмушлари тўхтаб қолғон бўлур эрди, жўражон. Боиси: ўзлари майнўшлик бирла бандлар.\nБир маҳал денг, ногоҳ носфурушлар растасига ғавғо қўпди. Экки чапани одам ( лаҳжаси хоразми) сақол қўйган, бисёр хушфеъл кўринадурғон, художўй мусулмон мўйсафедни гирибонидан тутуб, ҳақ талаб қилур эрдилар. “ Ё навзанбиллоҳ, деюрди отахон, ман аппоқ сақолим билан шундоқ қиладурманми? Мусулмонлар, бу қандоқ бедодлик?”\nОдамлар арага тушдилар ва экки хоразми надомат тортиб кетди. Таажжуб бирла Ғиёсбойтойга қарадим.\n– Бу ҳожини Асрори кафт, деюрлар. Нос савдоси бирла банддур. Ўзбакистону, Тожикистондан носни қопи бирла келтуруб, майдалаб соттирур. Ургут-у, Самарқанд-у, Московда ҳам ўй-жой солдирғон. Хотун ҳам Аълло-ҳу аълам, учтадур, жўражон. Уч бор ҳаж қилди. Аммо бир бедаво касали борки, зинҳор ва зинҳон андак воз кечмас. Яъне носни кўтара харид қилиб, пул санаб берадурғон маҳал кафаки қилур. Мазмуни бундоқдур: пулни харидорға кўрсатиб, ҳаввор санайдур ва узатодурғон маҳал, морбозлик қилиб, минг рублдан ками икки юзини кафтига қисиб қолур. Кўзбайлоғуч ҳам бунинг олдида ожиздур. Магарамки, харидор олғон пулини боз санайдурғон ва камомадни фаҳмлайдурғон ўлса, “ Э, шундоқ бўлибдурми, гумроҳлик каминадан ўтибдур” деб пулни қўлга олур, киссасидан намойиш қилиб икки юз чиқориб қўшур ва узотадурғон маҳал дағи кафаки қилур, харидорни қақшатур.\nЖўражон бирла гапзанон қилдук. Етти киши – зану мард кавакдак хонада ётур эрканлар.\n– Топишим яхши, жўражон, аммо балалар Самарқандда, аларни кўрганимга йил ўлди,- ҳасрат қилди бояқиш.\nКетар маҳали аравача тортиб борадурғон одамға ишора қилди. Аравасига қавун, каду, тўрба ортилғон эди, ёнидағи урус кампир жеркиб йўл ишора қилурди.\n– Бўлмайдурғони экки дунёда ҳам шулдур. Бу хуноса куни бирла пишқириб арава тортур, ақча топур, бад бориға майнўшлик қилур ё фоҳишага борур. Самарқандда бала-чақам бор, деб хаёл қилмас, жўражон.\nПеш аз паноҳи худо қилмоқ Ғиёсбойни тилифонини ёзиб олдим ва биз хайр-хуш қилдик.\nТушимда шўрлик Ғиёсбойтой кучук азобинда аравача тортиб борур эрди. Раҳм қилиб лаб жуфтладим: “Жўражон, юртга қайтмоқ жоиздур. Эмди зинҳор ва зинҳор йигитча эмасдурсиз. Ватанни севмоқ иймондандур.” Дебдики: “Бояд, ватан ҳам биз ғарибларни севсун.” Бадазон урус кампир авоз кўтариб, бизни саҳройи, текинхур, деб ҳақорат қилибдур. Шу фурсат денг, аравача “Нексия”га айланибдур ва Ғиёсбойтой бирла кампир анга миниб, равона бўлибдурлар.\nҲарчандки зўр бердим, туш таъбирини фикр қилолмадим.\nКалвак ибн Махсум.\nБитдим: ҳижрий 1431, мелодий 2010, бегоҳи якшанба. Москов, Ғарибхона.\nАвтор: Нусрат Раҳмат на 11:37\nПублицист, писатель, Заслуженный журналист Узбекистана.\nМОСКОВДАН НОМАЛАР. № 8\nМОСКОВДАН НОМАЛАР. № 7\nМОСКОВДАН НОМАЛАР. № 5


“Чўлпон” нашриёти болажонлар учун навбатдаги туҳфаларни тақдим этди - Халқ сўзи\n“Чўлпон” нашриёти болажонлар учун навбатдаги туҳфаларни тақдим этди\n18:39 13 Март 2020 Маданият\nПойтахтимизда Чўлпон номидаги НМИУ томонидан “Ўзбек болалар адабиёти олтин фондидан” серияси остида чоп этилган П. Мўминнинг “Қовоқвой ва Чаноқвой”, Н. Фозиловнинг “Қаҳр ва Меҳр”, А. Обиджоннинг “Қувноқ- қувноқ болалар”, Д. Ражабнинг “Йўлим Қуёш томондир” китоблари тақдимоти бўлиб ўтди.\nМаъулмки, сўнгги йилларда мамлакатимизда китоб ва китоб мутолааси давлат сиёсати даражасига кўтарилиб, бу борада сезиларли ишлар амалга оширилмоқда. Хусусан, давлатимиз раҳбаринигнг 2018 йил 2 февралдаги “Ахборот соҳаси ва оммавий коммуникациялари янада ривожлантиришга оид қўшимча чора-тадбирлар тўғрисида”ги Фармони асосида Ўзбекистон Республикаси Президенти Админстрацияси ҳузуридаги Ахборот ва оммавий коммуникациялар агентлиги ташкил этилди ва унинг зиммасига ҳукуматимиз томонидан китоб нашр этиш, электрон ва аудио китоблар яратиш, китоб мутолааси маданиятини ошириш соҳасида дастурий чора-тадбирлар ишлаб чиқиш ва уларни амалга оширишини таъминлаш вазифаси юклатилганди.\nАгентлик таркибидаги Чўлпон номидаги НМИУ ўтган йилда болаларга мўлжалланган бир қанча китобларни чоп этди. Жумладан, Худойберди Тўхтабоевнинг “Жаннати одамлар”, “Тагоб қишлоқ эртаклари”, “Ширин қовунлар мамлакатида” каби романлари, А. Обиджоннинг “Мўттивой”, Э. Маликнинг “Чампо отли илон”, Н. Норқобиловнинг “Четдаги одам”, З. Мўминованинг “Юмшоқой исмли типратиконча” каби китоблари чоп этилиб, китобхонларга етказиб берилди.\n“Ўзбек болалар адабиёти олтин фондидан” серияси остида чоп этилган мазкур китоблар ҳам болажонлар учун навбатдаги яхши совғалардан бири бўлди.


Таниқли рассом Пабло Пикассонинг 1905 йилда яратилган “Трубка ушлаган бола” асари Лондондаги “Сотбис” аукционида 104 миллион долларга сотилди.\nАукцион савдоларида шу пайтгача бирорта асар, бу қадар юқори баҳоланмаган эди.\nБундан олдинги рекорд Винсент Ван Гогнинг “Доктор Гаш портрети” асарига тегишли эди. 1990 йилда бу асар 82 ярим миллион долларга сотиб олинган эди.\n“Сотбис” эксперти Девид Нормал бу ҳақда шундай деди:\n“Бу асар Ван Гог, Рубенс ёки Ренуар каби машҳур рассомларнинг мўйқаламига тегишли шоҳ асарлар қаторидан жой олган. Бу асарлар илгари 70-80 миллион доллар атрофида сотилган эди.”


«ATM SANITA PHARMA» масъулияти чекланган жамият шаклидаги чет эл корхонаси ўз фаолиятини Ўзбекистон Республикаси Соғлиқни сақлаш вазирлигининг 2012 йил 29 октябрдаги №П4800-сонли лицензияси асосида амалга оширади.\n2016 йил сентябрь ойи ҳолати бўйича «АТМ SANITA PHARMA» МЧЖ ЧЭК ходимларининг сони 139 (бир юз ўттиз тўққиз) кишини ташкил этади. Улапрдан 43 (қирқ уч) нафари 2015-2016 йилларда тиббиёт коллежларини битириши биланоқ ишга қабул қилинган.\nКорхона ходимлари мунтазам равишда малака оширишга юборилади. 2015 йилда 40 дан ортиқ ходим GMP (Тегишли ишлаб чиқариш амалиёти) бўйича ташқи таълимдан муваффақиятли ўтди, 20 дан зиёд ходим Игорь Манн, Брайан Трейси, Денис Каплунов, Николай Дорошчук, Дмитрий Турусин каби таниқли шахсларнинг малака ошириш семинарлари ва тренингларида қатнашди.\nКорхона бўлинмаларининг раҳбарлари 2016 йил март ойида «ISO 9001:2015. СМТ менежменти ва ички аудитор» сифат менежменти тизими соҳасида ташқи таълимни амалга оширди. Барча ходимлар муваффақиятли малака оширишди, 11 та сертификатга эга бўлинди. Эгалланган билимлар асосида 2016 йил июнь ойида корхонада ички аудитни ўтказиш бўйича комиссия тузилди ва ички аудит муваффақиятли ўтказилди.\nШунингдек корхонанинг иккита ходими Фармаконазоратда муваффақиятли ташқи ўқув курсларини ўтаб, « CTD форматида рўйхатга олиш досьесини тузиш» мавзусида сертификатларга эга бўлди.\n2016 йил охиригача қуйидаги мавзулар бўйича 10-12 нафар ходимни ташқи курсларда ўқитиш режалаштирилмоқда:\nISO 9001:2015 бўйича сифат менежментининг самарали тизимини яратиш, ISO 9001:2015 бўйича СМТни ишлаб чиқиш;\nИшлаб чиқариш валидацияси ва ДВ сифатининг назорати;\nISO 9001:2015 сифат менежменти тизими соҳасида таълим олиш. СМТ менежменти;\nФармакология корхоналарида фаолиятни GMP (Ишлаб чиқариш валидациясини чуқурлаштирилган тарзда ўрганиш) қоидалари бўйича ташкиллаштиришни ўрганиш;\nСифат бўйича таваккалларни бошқариш; ИСО 5479-97* Маълумотларни статистика нуқтаи назаридан талқин қилиш. Нормал тақсимланишдан четга чиқишларни аниқловчи тестлар. Статистик таҳлил усуллари. Менежмент таваккаллари;\nLAL-тестни ўтказиш. ISO 17025 – Ўлчовларнинг ноаниқлигини баҳолаш;\nGSP асослари (ДВ тегишли тарзда сақлаш амалиёти).\nКорхона ходимларининг бошқа ташкилотлар томонидан ўқитилишидан ташқари, бўлинмалар раҳбарлари томонидан янги ходимларнинг ҳам, олдиндан ишлаб келаётган ходимларнинг ҳам иш натижаларини мустаҳкамлаш ва такомиллаштириш учун зарур бўлган турли мавзулар бўйича ички ўқитиш ишлари ҳам амалга оширилмоқда. Қуйида таълим мавзуларининг айримларини келтирамиз:\nЎзбекистон Республикасининг Меҳнат муҳофазаси бўйича Меҳнат кодекси;\nКорхонада ўзини тутиш қоидалари ёки меҳнат интизоми. Қоидабузарликлар турлари, интизомий жазо чоралари: ҳайфсан, жарима, ишдан бўшатиш. Рағбат, корхонадаги рағбат турлари (ўқитиш, бир марталик нафақа, моддий ёрдам, меҳнат таътиллари, мукофот пули). Меҳнат таътили ва тўланмайдиган таътил, расмийлаштириш тартиби;\nТашкилот ҳақида умумий маълумотлар;\nИшлаб чиқаришнинг ўзига хослиги;\nБахтсиз ҳодисаларга олиб келувчи асосий ишлаб чиқариш омиллари ва сабаблари ҳамда уларни бартараф этиш;\nЗарарли ишлаб чиқариш омиллари ҳақида умумий тушунчалар;\nИндивидуал ҳимоя воситалари;\nХавфсизлик техникаси, ёнғин хавфсизлиги ва электр хавфсизлиги;\nШифокоргача бўлган ёрдам;\nИш жойларида лавозим бўйича вазифаларни бажаришнинг назарий кўникмалари. Жараёнлар бўйича СОП билан таништириш;\nФункционал вазифаларни ўргатиш;\nИш жойларини тайёрлаш тартиби;\nТегишли ишлаб чиқариш амалиёти.\nКорхонада ходимларни ўқитишдан ташқари уларни рағбатлантиришнинг бошқа турлари ҳам кўзда тутилган. Масалан, барча давлат байрамларига, ходимнинг туғилган кунига мукофот пулларини бериш, ижтимоий имтиёзлар. Шунингдек, 2016 йилда корхонада СМАРТ тизими (ходимларнинг мақсад ва вазифаларини белгилаш) ишлаб чиқилди. Бу улар амалга ошираётган фаолиятнинг самарадорлигини баҳолаш имконини беради.\nКорхона ходимлари унинг энг олий бойлиги ҳисобланади, чунки у чиқарилаётган маҳсулот сифати ва сонининг турғунлиги таъминлаш ва ошириш имконини беради. Виждонлилик, профессионаллик, мақсадга интилувчанлик, тезкорлик ва бирдамлик – завод жамоасини бирлаштириб турган фазилатлардир.\nКадрлар сиёсати корхонани ривожлантиришнинг муҳим омили эканини тушунган ҳолда, «ATM SANITA PHARMA» МЧЖ ЧЭК ҳар бир ходимни ривожлантириш, унинг ўзини намоён этиши учун иложи борича кўпроқ қулай шароитларни яратишга интилади. Биринчи навбатда, корхона истиқболли ходимларни қўллаб-қувватлайди ҳамда уларнинг маҳорати, шахмий салоҳиятини очиш учун бор кучини ишлатади ва уларнинг ижтимоий ҳимоясини иложи борича кўпроқ таъминлайди.\nАгар бизда ишлашдан манфаатдор бўлсангиз, унда анкета намунасини юклаб олинг, уни тўлдиринг ва hr@sanita.uz электрон манзилига юборинг.\nШунингдек ҳозир «Вакансиялар» бўлимида корхонадаги жорий вакансияларни ҳам кўришингиз мумкин.


04 август 2020, Тошкент вақти: 05:11\n24 яшар Назокат Хоразмнинг чекка қишлоғидаги камбағал оиланинг тўрт фарзандидан бири:\n- Ночорлик боис шу аҳволда тушдим. Онам ишлар эди¸ отам Россияга қатнади. Мени эрга беришди. Эрим билан келишмай¸ ажрашдик. Бир қизим бор¸ ҳозир у онамнинг олдида. Абу Дабида зўр иш бор¸ деганга ишониб келиб қўшмачилар тўрига тушдим. Ўз юртимда фоҳишалик қилмаганман¸ дейди суҳбатдош.\nОзодлик билан суҳбатда Назокат қандай қилиб қўшмачилар қўлига тушганлиги тафсилотларини ҳикоя қилди:\n- 2013 йилда бир ўртоғимнинг тўйида Латифа деган қиз билан танишиб қолдим. Мендан икки яшар кичкина қиз эди. Абу Дабида иш бор¸ деди. Яхши иш ўзимиз виза тўғирлаймиз¸ кейин сизни кутиб олишади¸ деди. Мен бу ишни фоҳишалик эканлигини билмадим ҳам. Хуллас ўша йили Абу Дабига келдим. Бухоролик Ш. исмли аëл билан бир қора танли аëл кутиб олди. Кутиб олганда¸ қочиб кетмасин¸ деб мени дарров машинага тиқишди. Чунки мендан олдин баъзи қизлар аэропортнинг ўзидан қочиб кетишган экан. Паспортимни олиб қўйишди. Сенга 10 минг доллар харажат қилганмиз. Ўша 10 минг долларни фоҳишалик қилиб ишлаб берасан¸ дейишди. Мени пардоз-андоз қилиб бир мижозга 10 кунликка юборишди. Шу тариқа фоҳишага айландим¸ дейди суҳбатдош.\nОзодлик билан суҳбат мобайнида Назокат ўзининг Абу Дабидаги кўргиликларини бир-бир ҳикоя қилиб берди.\nНазокатнинг айтишича¸ уни Абу Дабига юборган Латифа исмли қиз бу иши учун 1000 доллар олган:\n- Буни мен Абу Дабидаги бухоролик қўшмачи аëлни дафтарида кўриб қолдим. Дафтарда мижозлардан олинган пуллар бирма-бир ëзилган экан. Мен билан бирга тошкентлик рус қиз ҳам ишлар эди. Бу дафтарда мени олиб келган одамга 1000 ва рус қизни олиб келган кишига 1000 берилгани ëзилган. Қўшмачи аëл очкўз эди. Мижозлар бизга берган чой-чақа пулларни ҳам олиб қўяр эди. Бухоролик қўшмачи аëлнинг фаластинлик эри таксичилик қилар ва бизларни мижозларга олиб борар эди. Қўшмачи аëлнинг эри чўнтагимиздаги пулларни тинтиб олиб қўяр эди. Худди қамоқдаги каби ҳаëтни кўрдим¸ дейди Назокат Озодлик билан суҳбатда.\nНазокатнинг ота-онаси ва қизи унинг фоҳишалик қилиб юрганидан бехабар:\n- Уй билан телефонда гаплашганимда¸ мен ширин маккажўхори фабрикасида ишлаб юрибман¸ деб алдар эдим. Отам ногирон¸ менинг бу аҳволда юрганимни билса¸ ағдарилиб тушса керак¸ дейди суҳбатдош.\nҲиндча бахтли якун\nНазокатнинг айтишича¸ ҳиндистонлик Надим исмли мусулмон йигит уни секс қуллигидан қутқарган:\n- Надим келиб мени қўшмачининг қўлидан қутқарди. Надим доктор бўлиб ишлайди¸ у билан самолëтда танишганмиз. Надим ¸савоб учун бу ишни қилаяпман¸ деб мени ўз никоҳига олди. Надим оилада бир фарзанд. Яхши мусулмон оиладан. Мени тўғри йўлга солган ҳам ҳам Надим бўлди. Ҳозир Хоразмдаги қизимни олдирмоқчиман. Мен ҳам энди Оллоҳни танидим. Шу боис Абу Дабидаги қўшмачиларнинг Ўзбекистондаги содда қизларни алдаб олиб келиб фОҳишага айлантирилишига нуқта қўйиш каби қарорга келдим. Мен Абу Дабидаги Ўзбекистон консулига бориб арз қилмайман. Чунки аниқ биламан¸ қўшмачилар консул билан бирга иш қилишади¸ дейди Назокат.\nСуҳбатдошга кўра¸ Абу Дабидаги ўзбек фоҳишахонасига Ўзбекистондан қизлар келиши тўхтамаяпти.\nОзодлик мухбири Абу Дабидаги Ш. исмли бухоролик қўшмачига телефон қилди. Телефонни кўтарган эркак киши Ш. исмли аëлнинг аэропортга кетганлигини айтишди.\nБундан эса¸ Абу Дабига янги назокатлар келаëтганини фараз қилиш қийин эмас..


Кириш синовларини ўтказиш тартиби Қабул комиссияси томонидан белгиланади.\nКириш синовлари давлат тилида ўтказилади. Қабул комиссиясининг қарорига асосан кириш синовлари бошқа тилларда ҳам ўтказилиши мумкин.\nКириш синовлари қоида тариқасида август ойида ўтказилади. Психологик тест Тайёрлаш курсига ҳужжат топширилганидан сўнг босқичма-босқич ўтказиб борилади.\nКириш синовлари уч босқичдан, яъни психологик тест, ихтисослик синови ҳамда оғзаки суҳбатдан иборат.\nПсихологик тест Кенгашнинг “Психологик тест” ахборот тизими базасида ташкил этилиб, натижаси психолог мутахассис томонидан баҳоланади. Психологик тест шахссизлантирилган ҳолда текширилади. Психологик тест натижаси “қониқарсиз” баҳоланган талабгорлар кейинги босқич синовларига қўйилмайди.\nПсихологик тестни ўтказиш тартиби Кенгашнинг 2021 йил 6 майдаги СОКҚ-1543-III-сонли қарори билан тасдиқланган “Судьялик лавозимларига номзодлар ва судьяларнинг касбга муносиблигини баҳолашга кўмаклашувчи психологик тест тизими тўғрисида”ги Низом билан тартибга солинади.\nИхтисослик синовлари мутахассислик ва чет тили бўйича тестдан ҳамда ҳуқуқий мавзудаги иншо ёзишдан иборат. Ихтисослик синовларининг умумий баллари қуйидагилардан ташкил топади:\nмутахассислик бўйича тест 93 балл (30 та тест саволи бўйича 3,1 баллдан);\nчет тили бўйича тест 33 балл (30 та тест саволи бўйича 1,1 баллдан);\nҳуқуқий мавзуда ёзма иш (иншо) 93 балл.\nинглиз тили учун – миллий сертификат ёки International English Language Testing System (IELTS 5.5), Test of English as a Foreign Language (TOEFL IBT 72), Cambridge Assessment English FCE халқаро синов тизимлари бўйича тилни билиш даражалари B2 ва ундан юқори;\nнемис тили учун – миллий сертификат ёки Goethe-Zertifikat, Deutsches Sprachdiplom (DSD), Test Deutsch als Fremdsprache (Test DAF) халқаро синов тизимлари бўйича тилни билиш даражалари B2 ва ундан юқори;\nфранцуз тили учун – миллий сертификат ёки Diplôme d'Etudes en Langue Française (DELF), Тest de Connaissance du Français (TCF) халқаро синов тизимлари бўйича тилни билиш даражалари B2 ва ундан юқори;\nбошқа тиллар учун – миллий сертификат ёки халқаро синов тизимлари бўйича тилни билиш даражалари B2 ва ундан юқори.\nИхтисослик синовлари ихтисосликлар бўйича алоҳида ўтказилади. Ихтисослик синовлари талабгорнинг мутахассислик ва чет тиллари фанлари бўйича билим даражаси, таҳлилий, танқидий фикрлаш, ҳуқуқий манбалар билан мустақил ишлаш ҳамда ҳуқуқий масалалар бўйича хулосаларни баён этиш борасида қобилиятларини ва саводхонлик даражасини аниқлашга қаратилган.\nКириш синовларини ўтказиш учун Олий мактаб директорининг буйруғи билан ҳар бир ихтисослик фанлари бўйича алоҳида комиссиялар ташкил этилади.\nИхтисослик фанлари бўйича комиссия таркибига Олий мактабнинг профессор-ўқитувчилари киритилади. Шунингдек, заруриятга кўра, комиссия таркибига Кенгаш ва Олий суд судьялари, ходимлари, бошқа таълим муассасаларининг профессор-ўқитувчилари ҳам жалб этилиши мумкин.\nИхтисослик фанлари бўйича комиссия раислари зиммасига қуйидаги масъулият юкланади:\nсиновлар сифатли ўтказилишини таъминлаш мақсадида комиссия таркибига малакали, талабчан ва адолатли профессор-ўқитувчиларни жалб этиш;\nкомиссия аъзоларининг вазифаларини белгилаш (маслаҳатлар беришни ташкил этиш, синов саволларини тузиш, жавобларни баҳолаш мезонларини ишлаб чиқиш ва бошқалар);\nИхтисослик бўйича синовларни ўтказиш тартиби (ўқитувчиларни аудиторияларга тақсимлаш, жавобларни шифрлаш ҳамда текшириш ва бошқалар) Қабул комиссияси томонидан белгиланади.\nДавлат тест маркази томонидан тақдим этилган ихтисослик синовларининг натижалари баҳолаш мезонларига мувофиқ балл билан белгиланади ва қайдномаларга киритилади. Қайдномалар ихтисослик бўйича синов комиссиясининг аъзолари, қабул комиссиясининг масъул котиби томонидан имзоланади ва қабул комиссиясининг раисига тақдим этилади.\nИхтисослик синовларида максимал баллнинг ярмини тўплай олмаган талабгорлар кириш синовларининг суҳбат босқичига қўйилмайди.\nСуҳбат ўтказиш Кенгаш, Ўзбекистон Республикаси Конституциявий суди, Олий суди, қуйи судлар, Судьялар ассоциацияси, Олий мактаб ва юридик олий таълим муассасалалари вакилларидан иборат таркибдаги махсус комиссия томонидан амалга оширилади. Комиссия таркиби ҳар бир ихтисослик бўйича камида тўққиз нафар аъзодан иборат бўлиб, учдан икки қисми ҳозир бўлганда ваколатли ҳисобланади. Суҳбат комиссияси раиси Кенгаш раиси томонидан тайинланади.\nСуҳбат талабгорнинг суд-ҳуқуқ соҳасидаги ислоҳотларнинг мазмун-моҳиятидан, юриспруденцияга оид таълимотлар ва қоидалардан ҳамда ихтисосликка оид қонунчиликдан хабардорлигини, шунингдек унинг дунёқараши доирасини аниқлаш мақсадида ўтказилади.\nСуҳбат натижасига кўра ҳар бир комиссия аъзоси томонидан талабгор 100 баллик тизим асосида баҳоланади ҳамда комиссия аъзоларининг сонига бўлган ҳолда, унинг ўртача балли ҳисоблаб чиқилади.\nҚабул комиссияси талабгорнинг ихтисослик синовлари ва суҳбат натижасида тўплаган балларини қўшиб ҳисоблаган ҳолда энг юқори балл тўплаган талабгордан бошлаб камайиш тартибида қабул квотасида белгиланган сонгача Тайёрлаш курсига қабул қилинган тингловчилар рўйхатини шакллантиради.\nТайёрлаш курсига қабул қилинган талабгорларнинг синов ишлари уларнинг шахсий ҳужжатлар йиғма жилдларига тикиб қўйилади.\nКириш синовларини қайта топширишга йўл қўйилмайди.


Қамоқдан яна бир маҳбуснинг ўлиги чиқди\nЎзбекистон қамоқаридан йилига ўнлаб маҳбусларнинг майити чиқади.\nЭътиқоди учун қамалган Абдулазиз Мирзаевнинг майити 8 июнга ўтар кечаси Тошкент вилояти Чиноз туманидаги уйига келтирилди.\n1999 йилда Ҳизб ут-Таҳрир ташкилотига аъзоликда айбланиб, 20 йилга қамалган 37 яшар Мирзаев Абдулазизнинг жасади икки кун олдин унинг Чинозда яшайдиган оила аъзоларига берилди. Бу ҳақда Озодликка марҳумнинг опаси Марҳамат Мирзаева маълум қилди.\n- Айби шу фақатгина намозхон бўлгани учун, Қуръондан илми бўлгани учун ўшандай нималар билан ўтиришибди. Мана 12 йил деганда Абдулазизимизнинг ўлигини беришди. 12 йилдан бери азоб тортиб келаëтган эди. 7 июн куни кечқурун 8ларда, шом пайти дейилади, энди шом ўқиймиз деб турсак, маҳалла раислари кириб келишди “Абдулазиз зонада нобуд бўлибди. Иккинчи этаждан ўзини ташлаб юборибди” деб. Ҳеч қанақа ўзини ташламайди у. Тушунган бола. Жонига қасд қилиш гуноҳ эканлигини билади, мумкин эмаслигини билади. Уларнинг баҳонаси бу. Эрталаб сиоат 4ларга олиб келади деган эди. 8 июнга ўтар кечаси соат 2ларда олиб келишди. Скорий билан олиб келишди. Олиб келиб ташлаб кетишди. Аҳволини кўрсангиз энди ҳар қандай одамнинг юраги бардош бера олмай ҳушидан кетади. Уни кўрган одамнинг нечтаси ҳушидан кетди бу ерда. Ужас, биласизми ужас қандай бўлади? Шунақада.\nОзодлик: Қийноқларнинг изи борми?\n- Изи ҳам гапми. Калланинг қопқоғи йўқ. Кириб кетган. Калла ичига кириб кетган. Қош бу ëққа чиқиб кетган. Кўзни кўрсангиз чиқиб кетган. Каллани орқасининг бўйинидан қулоғигача тикиб ташлаган. Кейин қувуғидан жағигача тикиб ташлаган. Кекирдагигача тикканини кўрган эдиму жағигача тиккан одамни кўрмаган эдим. Жағигача тиккан. Беш сантиметр энлиликда қувуғидан жағигача тикиб ташлаган,- дейди Марҳамат Мирзаева.\nАбдуллазиз Қаршидаги Косон қамоқхонасида жазо муддатини ўтаётган эди.\nМарҳамат опанинг айтишича, укасининг майитида кўплаб қийноқ белгилари бўлган.\nАбдулазиз Мирзаевнинг учта акаси ҳозир Ўзбекистон қамоқхоналарида жазо ўтамоқда. Улар ҳам диний айбловлар билан қамалган.\n- Тўртта боламиз зонада. Туҳмат қилиб ҳам қамаб ташлади. Битта укам Россияда қочувда эди. Алдаб олиб келишиб, “Келсин. Мана президентнинг қарори бор. Кечиримли нимаси бор. Кечиради. Келсин болаларининг олдига” деб лақиллатиб, роса кўп гаплар билан ишонтиришиб, олиб келиб 8 йил бериб юборди. Декабр ойида уч йил бўлади Худо хоҳласа,- дейди Марҳамат Мирзаева.\nБу сўнгги икки ҳафта ичида Озодликка хабар қилинган қамоқдан ўлиги чиққан маҳбусларга оид иккинчи ҳолатдир.\nАндижондаги Ботирхоновлар хонадони 25 май куни ўғиллари 29 ёшли маҳбус Умиднинг қазо қилгани ҳақидаги хабарни олишди, унинг жасадини колониядан Тошкентдаги “сангород”га келтиришган.\nБотирхоновлар оила аъзоларидан бирининг сўзларига кўра, Умид ҳибсгача ўтган йилнинг августидан буён жигар касали билан оғриган.\nУмид Ботирхонов ўтган йилнинг августида ўғирликда айбланиб қамалган эди.\nҲуқуқ фаоллари ўзбек қамоқхоналарида қийноқлар систематик тус олаётгани, баъзи холларда у ердаги маҳбуслар қийноқ оқибатида ҳалок бўлаётганидан бонг уриб келишади.\nМарҳамат Мирзаева билан суҳбат


Огоҳлик фалокатдан асрайди – Сурхон тонги\nБош саҳифа / Жамият / Огоҳлик фалокатдан асрайди\nБир кун келиб сизни ногаҳон «Фарзандим ўзгариб қолаяпти, илгари бундай эмас эди-ку. Хатти-ҳаракати ғалати бўлиб қолди, бунинг сабаби нима?» деган фикр чулғаб олади. Ички бир ҳиссиёт сизни бир ёмон-ёмон хаёлга олиб келиши мумкин, лекин унга ишонгингиз келмайди.\n«Мабодо жигарбандим гиёҳванд бўлиб қолмадимикин?» деган шуб ҳа сизга тинчлик бермайди. Шундай кўнгилсиз ҳодисаларнинг олдини олиш учун, аввало, фарзандингиз хулқ-атворидан доимо огоҳ бўлиб туринг. Наркотик модда истеъмол қилиши кўпинча 15-19 ёшларда бошланади. Ўсмир фарзандингиз наркотик модда олаётганини қандай билиш мумкин? Аввало, унинг хулқ-атворига эътибор беринг.\nФарзандингиз кўп нарсаларга лоқайд бўлиб қолади, оила ташвишлари уни қизиқтирмай қўяди, ёлғон гапира бошлайди. У турли баҳоналар билан кўчага кўп чиқиб кетади, кеч қайтади, мактаб (коллежи)га бормай қўяди ҳамда хаёлчан бўлиб қолади, фикрини аниқ ифода қила олмайди. Болангизга сизнинг маслаҳатларингиз ёқмай, танбеҳ берсангиз, жеркиб ташлайди, тез ғазабланади, баъзан ичи суриб, ҳожатхонага кўп қатнайди. Ўсмирнинг кайфияти ўзгарувчан, гоҳ хушчақчақ, гоҳо тушкун ҳолатда бўлади, баъзан ўзи билан ўзи гаплашади. Жигарбандингиз турли баҳоналар билан тез-тез пул сўрайди. Баъзан унда катта миқдорда пул пайдо бўлиб қолади. Уйингиздан пул, қимматбаҳо буюмлар, кийим-кечаклар йўқолиб туради.\nЎғлингиз ёки қизингиз янги «ошна»лар орттиради . Улар сўзлашаётганда, сиз тушунмайдиган турли қофияли ибораларни ишлатади. Фарзандингиз қиёфасида наркотик модда истеъмол қилаётганидан далолат берувчи қуйидаги ташқи белгиларни ҳам аниқлаш мумкин. Кўз қорачиғи кескин торайган ёки кенгайган бўлади. Баъзан фарзандингизнинг кайфи бору лекин оғзидан ароқ ҳиди келмайди, бежо ҳаракатлар қилиб, гандираклайди. Айрим ҳолларда у хаёлчан, ўзи билан ўзи овора ёки тиниб-тинчимас бўлиб қолади.\nГиёҳвандликнинг яққол белгилари: қўлоёқларида игна излари, кесилган, кўкарган ва сигарета куйдирган жойлари бўлади. Ёнидан найча қилиб ўралган қоғоз ёки зар қоғоз, хонасидан майда қошиқча, ғалати идишлар, нималигини тушуниб бўлмайдиган таблеткалар, порошоклар топилади.\nГиёҳвандликнинг яна бир хавфли томони, томир орқали наркотик модда оладиганлар, кўпинча умумий шприцдан фойдаланилганда уларга ОИВ/ОИТС ва вирусли гепатитнинг В ва С турлари юқиш хавфи юқори бўлади.\nГиёҳвандлик офатидан халқимизни ва келажак авлодни асраш ҳамда уларни моддий ва маънавий баркамоллик сари йўналтириш барчамизнинг бурчимиздир.\nОлдинги Ташмачилик – иқтисодий хавфсизликка таҳдид\nКейинги Кафилнинг мажбурияти


Яқинда қайнотам вафот этдилар. У кишидан уй-жой ва машиналар мерос қолган. Иккита қизлари, иккита ўғил набира ва битта қиз набиралари ҳамда келини бор (бу набиралар қайнотамнинг вафот этган ўғлидан). Мана шу набираларнинг меросда ҳаққи борми? Шу ҳолатда мерос қандай тақсимланади?\nБисмиллаҳир Роҳманир Роҳим. Агар сиз айтганлардан бошқа меросхўрлар бўлмаса, набираларнинг меросда ҳаққи бор. Бу ҳолатда маййитнинг ўғли ҳам вафот этгани учун унинг фарзандлари, яъни набиралар мерос олади. Лекин қизнинг фарзандлари меросхўр бўлмайди.\nИбн Мунзир: “Икки қизга мероснинг учдан иккиси (2/3) берилишига ижмоъ қилинган”, - деганлар.\nДругие материалы в этой категории: « Самимийлик – динимиз асоси\tОлийжаноб эркак »


Уруш ва зўравонлик қурбони бўлган кичик фаришталар - Parstoday\nиюн 03, 2017 12:47 Asia/Tashkent\nСионистик режимининг зўравонликлари, ваҳшиёна ва золимона сиёсатлари натижасида қурбон бўлган ливанлик ва фаластинлик болалар хусусидаги жиноий делони кўриб чиқиш мақсадида 1982 чи йили БМТ ташкилоти томонидан 4 июнь куни "Зўравонлик қурбони бўлган маъсум ва пок болалар халқаро куни” деб номланди.\nҲар йили 4 чи июн куни болалар ҳуқуқини ҳимоя этишга асосланган БМТ қарорини риоя қилиш ва ижро этиш учун зўравонликлар қурбони бўлган маъсум ва бегуноҳ болалар халқаро куни нишонланади.\nАйтиш керакки 1982 -чи йили сионистик режим ҳарбий кучларининг Ливан ва Фаластин фуқаролари хусусан бегуноҳ болалаларига қарши ҳужумлари ортидан 4 -чи июнь куни бегуноҳ болалар ҳуқуқини ҳимоя этиш санаси деб эълон этилди.\nУша йилнинг 6 -чи июнида Менохим Бегин раислигидаги сионистик режимнинг босқинчи ҳарбий кучлари Фаластиннинг қуролланган гуруҳларидан бири томонидан Англиядаги бу режим элчисини террор этилган ортидан уч олиш мақсадида Ливан жанубига ҳужум қилди.\nБу ҳужум натижасида мазкур минтақаниг кўплаб бегуноҳ яшовчилари шаҳид бўлишди.\nБу ҳужумларда Сабро ва Шатило лагераларида қурбон бўлганлардан ташқари 20 мингдан ортиқ Ливан, Фаластин ва Сурия фуқаролари ҳалок бўлиб, 30 мингдан ортиқ инсонлар в тинч аҳоли жароҳат олишди.\nҚурбон бўлган бегуноҳ инсонларнинг 4 дан бир қисми 15 ёшга кирмаган болалар эдилар.\nБугунги кунда бутун жаҳон миқёсида болалар ҳуқуқини ҳимоя қилиш мавзуси кўп муаммоларга рўбарўдир. Эндиликда халқаро ҳамжамият нафақат юзлаб балки минглаб бегуноҳ болаларни қурбон бўлишига шоҳид бўлмоқда. Маълумотларга кўра улардан 300 миллион нафарини 5 ёшга кирмаган болалар ташкил этадиган дунёнинг 1 миллиард нафар болалари қуролли тўқнашувлардан қурбон бўлишлари мумкин. Бу масала эса ижтимоий делолар ва у ё бу ҳодисада қурбон бўлган болалар хусусидаги маълумотлардан буткул фарқ қилади.\nЧунки у ё бу ҳодисада қурбонларнинг сони бир неча нафардан иборат бўлса, қуролли тўқнашувлар ва зўравонликлар натижасида нафақат ўнлаб балки минглаб бегуноҳ болалар қурбон бўладилар.\nБарчага маълумки бугунги кунда болалар дунёда давом этаётган зўравонликлар ва урушлардан катта зарар- зиён кўрадилар. Зўравонликлар ва уруш натижасида болаларни қурбон бўлиши жуда ҳам қайғулидир. Бу зўравонликлар ва урушлар натижасида бегуноҳ болаларнинг нозик кўнгилли ва руҳлари жиддий зарар кўради.\nУларнинг қалблари худди пок фаришталар қалбига ўхшайди. Аммо қуролланган тўқнашувлар ва урушларда болалар ҳуқуқи ҳардоим хусусан 6 марвидларда қаттиқ оёқ ости этилади.\nЯъни болаларни уруш ва қуролли тўқнашувларга жалб этиш, болаларнии ўлдириш, жинсий эксплуатация -тажовузлар, ўғирлаш ва асирга олиш, касалхоналар ва мактабларга уюштириладиган ҳужумларда болаларни қурбон бўлиши, инсонпарварлик кумаклардан маҳрум қилиш, каби мавридлардир.\n1989 чи йили болалар ҳуқуқи конвенсияси қабул этилди.Бу конвенсиянинг қўшимча иккита протоколи яъни болалар трафикасини ман этиш ва уруш ва сиёсий тўқнашувларга фақат 18 ёшидан кейин болаларни жалб этиш қўшимчалари ратификация қилинди.\nХалқаро ҳамжамият ҳалигача ушбу буюк ва муҳим санада бутун жаҳонда минглаб болаларни қурбон бўлишига шоҳид бўлмоқда .\nЯқин йилларга қадар фақат сионистик режими бегуноҳ болаларни оммавий қирғин қилиб келган бўлса, аммо бугунги кунда бу босқинчи режимга қўшимча Ол Сауд ва унинг арабий ва Ғарбий иттифоқчилари, такфирий гуруҳлар хусусан ИШИД террорчилик гуруҳи ҳам бегуноҳ болаларни оммавий қирғин этишмоқда.Бинобарин болалар ҳуқуқини ҳимоя қилиш учун фақат халқаро қонун қоидалар етарли эмас. Дунё келажагини яратадиган маъсум ва бегуноҳ болалар ҳимоя қилиш масаласи бугунги кунда дунёнинг энг глобал мавзуларидан бири бўлиб, ҳамкорлик қилиш ва мувофиқлаштиришга даъват эта оладиган шахсиятлар ва масъуллар бу масалага алоҳида эътибор қаратиши тўғри келади.\nБутун жаҳоннинг уруш ва тўқнашувлар давом этаётган минтақаларида 250 миллион болалар ҳимоя қилишга эҳитёж сезишмоқда. Улар дунёнинг 87 мамлакатида 60 миллион мина билан миналаштирилган ерларда яшашмоқда ва ҳар йили ушбу миналар портлаши натижасида 10 минг бола қурбон бўлади.\nБундан ташқари дунёнинг турли минтақаларида турли гуруҳлар ва режимлар томонидан 300 мингдан ортиқ қизлар ҳарбий ва қуролланган гуруҳлар сафига жалб этилиб бу қизлар жинсий мақсадларга суистеъмол қилинади.\nДунёнинг турли минтақаларида уруш натижасида қочқинликка юз тутган 50 миллион инсонлардан қарйиб яримни болалар ташкил этади.\nБМТнинг олий комиссариати назорати остидаги 22 миллион қочқинлардан 10 миллион нафари 18 ёгшга кирмаган болалардир.\nРивожланган мамлакатларда бошпанаҳ олган ва қочқин сифатида борган инсонларнинг яримини болалар ва уларнинг аҳли -оилари ташкил қилади. Европа мамлакатларида 100 мингдан ортиқ болалар назоратисиз қолишган ва ҳар йили АҚШ ва Европага қочқин сифатида борадиган болалар сафига яна 10 минг нафар қўшилади.\nҲозиргача СПИД хастилиги натижасида 4 миллион болалар ҳаётдан кўз юмган ва 13 миллион нафар ҳам етим қолган.\nУруш ва тўқнашувлар давом этаётган мамлакталарда СПИВ хасталиги болалар ҳаётига зомин бўладиган энг биринчи муаммолардан ҳисобланади.\nЯримини болалар ташкил этадиган ер курасининг 1,2 миллиард инсонлар кунида бир доллар даромад билан кун кечиришмоқда. Йилида 5 ёшга кирмаган 10 миллион болалар ҳатто оддий касалликлар ва олди олиниши мумкин бўлган хасталиклардан вафот этишади.\nЙилида 40 миллион нафар янги туғилган чақалоқлар ҳеч қачон рўйхатга олинмайди. Бу эса 40 милион болани шахсияти ва фуқаролигини маълум эмаслиги ва қонун ҳимоясидан маҳрум қолиши маъносидадир.\nМисол учун Яман уруши жараёнида ЮНИСЕФ ташкилоти 3 миллион 300 минг нафарни озиқ -овқат етишмаслиги ва камчиликига дучор бўлгани ва бу кўрсаткичдан 2 миллион 200 минг нафарини болалар ташкил этаётганини эълон қилган.\nЯмандаги БМТ намояндаси ҳам бу рақамдан ташқари 1000 нафар болалардан 63 таси 5 ёшга кирмай вафот этади деб маълум қилган.\nБунга илова уруш жараёнида 3 мингга яқин яманлик болалардан айримлари қурбон бўлиб, айрими жароҳат олишган.\nСуриянинг инсон ҳуқуқларини назорат этувчи ташкилотининг ҳисоботига асосан, бу мамлакат ички уруши жараёнида 12 мингдан ортиқ болалар ҳалок бўлган.\nБу орада БМТни бутун жаҳон мамлакатларидан таъсис этилган Халқаро ташкилот сифатида, фаолроқ амал қилиши шарт ва зарурдир .\nБу халқаро ташкилотнинг сиёсийлашгани ҳамда нефтдан ҳосил бўладиган йирик долларларга эга бўлгани туфайли Арабистон каби режимнинг содир этаётган ваҳшиёна жиноятлари ва бегуноҳ болаларни оммавий қирғин этаётганини кўрмаганга олиб бу режим номини болаларни оммавий қирғин этаётган режимлар листидан олиб ташлагани халқаро миқёсидаги бу ташклотнингг шармандалигидан ўзга нарса эмас. Шу сабабдан бу ташкилотга нисбатан ишончсизликлар янда кучайган.\nЗеро яманлик, суриялик,африкалик, афғонистонлик фаластинлик болалар ва ривожланган мамлакталарда яшайдиган болалар ўртасида ҳеч қандай фарқ бўлмаслиги керак.\nМирзиёев Пекинда БМТ Бош котиби билан учрашди\nФаластинликлар Ғазза бӯлгасидаги "Қайтиш ҳаққи" намойишларида фаол қатнашишга даъват қилинди\nАнқарада Туркия, Покистон ва Эрон ҳамкорликлари анжумани бӯлиб ӯтди\nЗариф: Американинг маҳкумларни ӯзаро айирбошлаш ҳақидаги таклифи бир томонламадир\nЗангане: Американинг нефт бӯйича санкциялари Эрон халқига нисбатан душманликнинг намунасидир\nТеҳрон жума намозининг хатиби: Трамп давлати Американинг пасткашлик моҳиятини ошкор этди


Дўстнинг қўлларида ханжар ўйнади,\nЗанглаган темирдан ясалган тиғи.\nМен ҳеч ўлмадим, ғаним қўймади,\nНа кулиб боқмадим, келмади йиғи!\nДўстнинг кўзларида қўрқув яширин,\nТиззасида айби қалтираб кетди.\nХанжарнинг занг босган нафаси у кун\nҒурурнинг қони-ла ялтираб кетди!..\nҚизчамни қучоқлаб узоқ йиғладим,\nОнамнинг бағрига бош қўйиб тиндим.\nҲақ излаб кўчага, уйга сиғмадим,\n7-ТҲ, Каттақўрғон, 22.08.09 йил.\nСовуқ кунлар эзиб ташлади\nФалак юзи қат- қат , тўп булут\nИзғиринлар кўзни ёшлади,\nЁноғимда қировли сукут!\nЮрагимда совуқдан озор,\nКел, бағримга қайтақол , Баҳор!\nКаллакланган Умид дарахти,\nНавдалари ўралган музга .\nКуртакларнинг синиққан шахти,\nЖабр бўлди Уйғоқ Илдизга!\nСоғинч маним Руҳимга мадор,\nКўришайлик, келақол, Баҳор!\nЧақмоқ чақсин, ёмғир шаррослаб,\nСўнг Камалак- юз очсин Қуёш!\nСовуқ кетсин биздан аразлаб,\nРоҳатлансин толиққан Бардош,\nЮрагимни тўлдирсин Ифор,\nКел, Умримга қайтақол, БАҲОР!!!\n20.02. 2016 йил. УЯ-64/49, Қарши ш.\nХолис дўст-Қаламим дона-дона ёз:\n04.Х!.2017, УЯ-64/49, Қарши ш.\n“…осмонда йиғлар турналар!” Халқ қўшиғидан.\n02.Х.2014 й. УЯ-64/49, Қарши ш.\nВАТАН ВА ҚЎШИҚ\nВатанга бағишлаб қўшиқ айтарлар,\nСўзларга меҳрини қўшиб айтарлар,\nГоҳи хаёлчан, гоҳ жўшиб айтарлар,\nВатанни куйламоқ осонмас. Дўстим,\nЮракка бўйламоқ осонмас, Дўстим!\n“Ватан!”-деб боболар оловдек ёнган,\nМомолар ҳижронга, ҳижратга кўнган,\nНе-не бошлар кетган, қиличлар синган,\nВатан севмоқликни ўргатиб бўлмас,\nБўёқларда чизиб-кўрсатиб бўлмас,\nФақат Қўшиқ айтиб-гуллатиб бўлмас,\nБизлар ўйлаб топдик мақтовнинг барин,\nМақтовга муҳтожмас Ватан-камтарин,\nОзлик қилар сочсанг Дунёнинг зарин,\nҚўшиқ айтма, севсанг-жимгина севгин,\nХалқини авайла ва яна севгин,\nКўксингга урмасдан Мардона севгин,\n18-21. 04. 2017 йил, УЯ-64/49, Қарши ш.\nЙИГИРМА САККИЗ ЙИЛга яқин якка шахс бошқарувида бўлган Юрт ва юрт аҳлининг кечмиши хусусида ўсиб келаётган Авлодни хабардор этиш 45 ёшдан ўтган Авлод учун муҳим синов!\nМен собиқ ТИРАНИЯ тузумини қурган ва бошқарган И.Каримов йўл қўйиб берган сиёсат пойдевори ШАФҚАТСИЗЛИК, ҚОНХЎРЛИК, ҲАРОМХЎРЛИК қоришмалари АДО-ЛАТСИЗЛИК қотишмасидан қуйилганлигига куни кеча – 30 март куни марҳума қизим Рухшона ва рафиқам Барно зиёратларига борганимда яна бир карра иқрор бўлдим!\nХХ аср 30-йиллари иккинчи ярмида “Ажал Амири” рутбасига эришган Сосо Жугашивили сиёсати “римкс”тарзида бизнинг кунларда амалий ва изчил қўлланилди. Собиқ раҳбар: “ Ўзимизга хос, ўзимизга мос Ўзбек модули” таъкидини алоҳида урғулаб турарди. Ва бу борада ҳақ эди! Собиқ НКВДнинг, айниқса, 00447-, 00486-Буйруқлари “Ўзига хос ва мос шакл”да қайта ишлангач, собиқ МХХ босими остида беўхшов /ўхшаши йўқ!/ модулга айланди.Бу модул Атом ё Водород бомбаларидан фарқли ўлароқ, энг аввало, ИНСОН қалбини жароҳатларди. Ўз даврида “сосоизм идеологи” ўз ихтиролари учун “Ажал амири” рутбасига эришган бўлса, “ИАКизм мафкурачиси”ни ҳеч иккиланмай “Амирал-умарои ажал” “унвони билан хотирлаш мумкин! Чунки “сосоизм”да аксарият ЖОҲИЛлар Худони инкор этувчи мафкура тарафдорлари эди. “Иакизм” устунларининг кўпчилиги эса, туғилганда Азон эшитган, (балки!?) суннат ҳам қилинган манқуртлар тўдаси бўлган.\nАйримлар ё қизиқиб, ё дунёқараши оқсоқланиб, баъзан сўрашади: “Шунча ёвузликлар тепасида турган Диктатор бўлса, нима учун номи абадийлаштирилиб, ҳатто ҳайкаллар қўйиляпти?”\nХХ аср қатағонлари асли 20-йиллардан бошлаб “куртак ёзиб” 30-, 50-йиллари “шиғил ҳосил”га кирганди. Бу мавзуда жуда кенг манбалар мавжуд. Бу ҳақда ХХ аср 53-йил баҳоридан кейин ҳам билишарди. Бироқ янада аниқлик киритиш ва изоҳлаш учун УЧ йилга яқин вақт керак бўлган…Зеро, ИСТИБДОД тарихи бирга-бир ва бирма-бир такрорланиб келмоқда!..\n2011 йил апрел ойи охирлари, Навоийдаги 36-ЖИЭКда эдим, “опер” чақиртириб қолди. Мақсад-навбатдаги интизомий жазо қўлланилиши учун мендан “Тушунтириш хати” олиш экан. Очиғини айтдим:\n–Менинг изолятордан, бу сохта қоғозбозликлардан чўчийдиган жойим йўқ. Фақат уч кундан кейин туғилган куним, 86 ёшли Онам ва укам албатта келишади. Шунча йўлга овора бўлиб кетишмасин,-дедим.\n–Саидов, офицерлик сўзимни бераман, изоляторга ёпилмайсиз, фақат “хайфсан”...-деб ишонтирмоқчи бўлди. Кулиб қўя қолдим. Ўша – 26 апрел куни кечга томон УЧ суткага ШИЗОга ёпилдим. Мени изолятор томон олиб кетишаётганда “сўз берган опер” штабдан чиқиб қолди. Тўхтаб:\n–Нима, Саидов, ШИЗОга ёпяптими?-деб сўради.\n–Офицерлик сўзингизни инобатга олиб, 3 сутка берибди, бўлмаса 10 сутка олардим,-дедим масхаралаб.\nЭртаси куни эрталабдан изолятор ғала-ғовур бўлиб кетди. Билсам, укам учрашувга келган экан. Катта сумка тўла “передачка”ни олиб қолишимни илтимос қилиб 5-6 та ходим кирибди. Анчагача рад этиб турдим. Бу-қонунга зидлигини ҳам айтдим атайлаб. (Аниқ биламан шу сумкадагиларни олиб қолмасам, барибир кетишмайди). Лекин учрашув берилмади. Баҳонани қаранг:\n–Онангиз келмаган экан, агар келганларида учрашувга чиқарардик, команда берилганди..\nҲа, “Ўзига хос модул”нинг энг асосий бўғинларидан бири- ҚОНУН ЭМАС, команда (Буйруқ) ижро қилинарди. Шу УСТУВОРЛИК боисидан НОҲАҚЛИКдан бошланган ИСТИБДОД тез орада чексиз ҚИЙНОҚЛАР ва ҚОТИЛЛИКЛАРга кенг шароит яратиб берди!\nТелевизордан корейс тарихий мавзуидаги фильмлар берилган пайтлар. Салтанатга фитна уюштиришда айбланаётган одамларни айбга иқрор қилдириш учун ҚИЙНОҚлар бор лавҳалардаги қийноқ услубларидан айрим маҳкумлар ҳайратга тушганда, “Бу биз кўрган, СНБ ва турма подвалларидаги қийноқлар олдида ҳеч нарсамас”,-дейдиган маҳкумлар ҳам анчагина эди…\nБундай таъкидни “47”да ҳам, “Девятка”да ҳам, “36”да ҳам, “49”да ҳам такрор-такрор эшитганман…\n–Сизни ҳам “пресс”га солишганми, “рубашка”, “противогаз” кийгизиб қийнашганми?– деб сўрашарди.\nСигарет чекиб туриб:\n–Маним жонимни суғуриб олишган, бу юрган қуруқ танам! – дердим.\nБАРНО БИЛАН РУХШОНА МЕНИНГ ЖОНИМ ЭДИЛАР!!!\nТоки аниқ далилларни кўрмагунимча содир бўлган автоҳалокатни бахтсиз ҳодиса деб ТАН ОЛМАЙМАН! Агар бу – менга тушунтирмоқчи бўлганларидек, бахтсиз ҳодиса бўлган тақдирда ҳам, бунинг учун АДОЛАТСИЗЛИКка йўл очиб берган ТУЗУМ ва унинг авторитар этикага таянган СИЁСАТИ ҳамда ТИРАНга айланган раҳбарини ҚАТТОЛ, деб; шу баробарида ТИРАН шахсига нисбатан заррача бўлсин эҳтиромни эса, МАЗЛУМлар ва ШАҲИДларга нисбатан ҳақорат, деб ҳисоблайман. Бу борада аниқ бир тўхтамга келиш фурсати етиб қолди, менимча. Бу – менинг қатъий ва ягона сўзим! Буни бутун ДУНЁ эшитсин!\nШу ўринда Улуғбек Бакир ва Жамшид Каримов суҳбатидан кичик иқтибос келтириш жоиз кўринди:\nУлуғбек Бакир: Озод бўлган кунингиз сизга қизингиз: “Дада, амакингиз ўлди”, дега-нида, унга нима дедингиз?\nЖамшид Каримов: –Худога шукр–ей, ва ниҳоят қутулибмиз! Шу кунгача тирик етиб келганим учун Яратганга чексиз ҳамдлар бўлсин! Энди ўзбек халқи ҳам чинакам озодликка чиқибди, дедим ва Ислом Каримовнинг шаънига ёмон сўзларни айтдим. Ҳозир у сўзларни сизга айтишга, тўғриси, уяламан. Ўша пайтда қизим ҳам қулоғини беркитиб, ерга қараб қолганди..\nЁнма-ён ўтирган кўйи мен қайнотамдан, қайнотам эса, мендан унсиз кўзёшларимиз-ни яширишга уринамиз. Барно ва Рухшонанинг қабрларига қўйилган ёдгорлик-мармар лавҳалардаги Барнонинг жиддий сиймоси, Рухшонанинг кулимсиб турган чеҳрасига тикилганча беихтиёр Онамни эсладим. Марҳума Онам Барнони жуда яхши кўрардилар. Эринмасдан Рухшонани кўргани келардилар. Барно ва Рухшонадан кейин беш йил ўтиб-2014 йил 10 октябр куни 90 ёшда вафот этдилар. ҚАТТОЛ сиёсатни кўрингки, Онамизнинг жанозалари куни “махсусидора”чилар укамни ва кўпқаватли уй раиси(домком)ни чақиришиб “Марҳуманинг маъракаларини ТИНЧ-ЛИКда ва ОСОЙИШТА ўтказишлик хусусида “Тилхат” ёздирганлар…\nБундай разолат ҳатто Иван Грозний замонасида ҳам бўлмаган чиқар!\nТелевидение, радиоканаллар, матбуот ўша кунлари “Юксак маънавият-енгилмас куч” асарини чираниб мақтаб, ҳар жумлага китобдан иқтибосли безаклар бериб ўз-ўзини алдаб яшарди!\nБУГУН ОММАВИЙ АХБОРОТ ВОСИТАЛАРИ ҲАМ ХАТОЛАРИНИ ҲЕЧ ИККИЛАНМАЙ ТАН ОЛИБ (!), ТУЗАТИШГА ХОЛИСОНА КИРИШИШЛАРИНИНГ МАВРИДИ ЕТДИ!\n“У ДУНЁГА-РАФИҚАМГА МАКТУБЛАР!” ТУРКУМИНИНГ БИРИНЧИ ФАСЛИ\n“Кўп синовларга, ноҳақликларга чидаган эдим, лекин оиламнинг фожеали ҳалокатга учраб, Шаҳид бўлиши менга нисбатан Синов ҳам, Ноҳақлик ҳам эмас, балки чеки-чегараси йўқ ШАФҚАТСИЗЛИКдир!\n… Худо Одамни яхшиямки , лойдан яратган, дарз кетса ҳам озгина кўз ёши билан қулаб тушмайди…\nАгар Одам тошдан яралган бўлганида мен ҳозир майда-майда шағалу оҳакка айланиб кетишим аниқ эди!..”\n(Тошкент, 64/18-муассаса -“Сангород”, Туб.зона, 2009 йил 30 декабр)\nҚизчамда гуноҳ йўқ эди-ку,Ёраб,\nАёлим “гуноҳи”- менга теккани.\nВа менга соғлигу озодлик сўраб\nОртимдан куюниб азоб чеккани!\nОлчанинг гулидек беғубор эди,\nБеш ёшли Гўдакни кафанга ўраб\nОчофат Қаро ер оғринмай еди!\nҚизчам эмас У кун ерга кўмилган\nМенинг дунёга тенг умид-тилагим.\nВужуди зарбадан Қонга чўмилган-\nАёлим эмас, У-менинг Юрагим!\nҚизчамда гуноҳ йўқ, бўлмаган асло\nЖаннат иси келиб тутарди гўё !!!\nТошкент, 64/18-муассаса -“Сангород”, Туб.зона, 30.12.2009.\nЭгним-бут, қорним-тўқ, Юрагим бўм-бўш,\nБағримда ҳар кеча АЛАМ ухлайди.\nНа ёзув ёқмайди, малолдир ўқиш,\nМен билган Ишончлар қон-қон йиғлайди!\nБир Жоним Вужудни тутиб турибди,\nҚаттиқроқ силкинсам учгудек У ҳам.\nТеграмда шарпалар пойлаб юрибди-\nКўринмас сояга айланган Олам!\nНа жоннинг ғами бор ва на вужуднинг,\nДунёнинг ташвиши ҳаром луқмадек.\nКалласи узилган Онгсиз Умиднинг,\nЭртанинг илинжи бир тўқимадек.\nОғриқсиз аъзода дардим кучаяр,\nБошимда хаёллар атала мисол…\nНаздимда кун сайин Олам кичраяр-\nБу майда Дунёга Ҳаётим увол!!!\nТошкент, 64/18-муассаса -“Сангород”, Туб.зона, 14.02.2010.\nМарҳума Қизчамни қўмсаб йиғладим,\nДунёга сиғмади Юрак ноласи.\nОдамнинг ўзи ўлсин экан, ким-\nЎлмасин экан ҳеч кимнинг боласи!\nДод солиб йиғлашга бир пана жой йўқ,\nГўёки, Қуёш йўқ, Юлдуз йўқ, Ой йўқ.\nБунчалар шафқатсиз Ҳаётнинг панди;\nЎлмасин экан ҳеч кимнинг Фарзанди!\nМинг битта ситамга сабот топгандим,\nЭнг оғир дамда ҳам нажот топгандим,\nБу кун ожизликдан кўзим ёшланди-\nОҳимнинг олови кўксим куйдирар,\nҚолмади сочимнинг қора толаси.\nҒамнинг харсанглари қаддим эгдилар-\nЎлмасин экан ҳеч кимнинг боласи!!!\nТошкент, 64/18-муассаса -“Сангород”, Туб.зона, 06.03.2010\nТуркумнинг ” Иккинчи фасли”ни Навоий шаҳридаги 36-туб.зонада вақтим – 2010 йил 16 декабр куни ҳеч кутилмаганда “опер”лар тинтув ўтказиб, “бир кўриб бериш”га олди ва йўқ қилди… Бу масалада қўлёзмани олган “опер”га бир неча қайта мурожаат қилдим. У фақат юқоридаги – Ўзидан каттароқ “кўппак”ларни айтиб, соқит бўлди. Аслида ҳам У – ҲЕЧ КИМ! Жуда нари борса, боқувдаги лайча мисол бир маҳлуқ, холос!\nҚуйидаги битик “ИАК”изм даври тарбиялаган ўшандай ТОЗИларга айтилган…\n2010 йил 16 декабр…\n“Сичқонлар еб кетди сўнгги шеъримни!..”\nҚашқирлар тишлади, кўппаклар талаб,\nКаламуш ғажиди гўштсиз теримни.\nТаги паст югурдак нонтўрвам кавлаб-\nОлди ШАҲИДларга ёзган Шеъримни!\nХотира эди У битиклар, ахир-\nМарҳумлар Руҳига бахшида калом.\nЗолим қайдан билсин Қадрият надир,\nЎтганлар ёдига недир Эҳтиром!\nЮрак қоним сиёҳ бўлган Битиклар\nБилмам қайси Темир сандиқда экан.\nИмоми ЭШАК бу жоҳил ҲЎТИКЛАР\nБалки қўлёзмани йиртиб ташлаган?..\n31.05.-03.06. 2014. 49-ЖИЭК, Қарши ш.\nМен яшаб юрибман беш йилдан бери\nТуман ичра гўё ўтмоқда кунлар.\nБунчалар аламли Дунёнинг сири:\nҚисмат тасбеҳида яккаш тугунлар!\nЮрак узра тоғдек Армон яралган.\nЭзгин кўксимда ҳам Қафас тасвири-\nКўкрак қафасига Руҳим қамалган!\nРухшонамдан айро, Барнодан жудо.\nҲурлик не, кўринмас ХЎРЛИК охири-\nСинов бўлса магар мезонсизми ё?..\nМен яшаб юрибман аллақандайин;\nНа Одам, на Маҳлуқ ҳаёти билан…\nФақат харсанг тошнинг саботи билан!\nЯшамоқ лаззати унут оламда.\nРуҳим-тутқун Вужудимнинг асири-\nНафратга айланар Мазлум танамда!..\n16-17. Х . 2014. 49-ЖИЭК, Қарши ш.\nЙиғладим, кўзларда ёш қолгани йўқ,\nКўз ёшлар дардимни ҳеч олгани йўқ.\nСоғинч чақмоқ бўлиб кўксим ёндирар:\nҚИЗАЛОҒИМ ТИРИК! Йўқ,ўлгани йўқ!\nҲайқириқ бўғзимда тош каби қотар,\nБағримда Аламим найзадек ботар.\nСоғинч яшин бўлиб вужудим ёқар:\nРАФИҚАМ ТИРИКДИР! Йўқ, Ўлгани йўқ!\nХотирот ўқ мисол ёниб учади:\nПокиза ИККИ РУҲ сокин кечада-\nВужудим сийпалаб майин қучади-\nБу-ҚИЗЧАМ, РАФИҚАМ-Бедор икки Руҳ!\n14.Х. 2014. 49-ЖИЭК, Қарши ш.\nЮқорида туғилган куним ҳақида эслагандим. Марҳума Онам суткалик учрашувни канда қилмасдилар. 2011 йил 7 январ куни икки суткалик учрашувда кўришгандик! Ўшанда 86 ёш арафасида эдилар. Келолмаганларининг сабабини май ойида бўлса керак, учрашувда укамдан билдим: тойиб кетиб, оёқлари анча қаттиқ жароҳатланиб, гипсда эканлар. Хуллас, 2012 йил август охирида “сангород”га жўнатилдим. Сентябр ойи бошларида икки соатлик учрашувга кирдим. (Суткаликка “сангород”га даволангани келганларга рухсат берилмайди!) Укам Онамиз билан бирга келишибди учрашувга. ОНАМ қўлтиқтаёқда жуда қийинчилик билан яна укамнинг кўмагида юрардилар. Қисқа учрашув тугади. Чиқишда укам ва Онам билан менинг орамиз атиги бир-икки одимгина, ўртада торроқ эшик ярим очиқ эди. Остонада эса, учрашув хонаси назоратчиси эшикни тўсиб туриб олганди. Укам нозирга:\n-Камандир, Онамизнинг аҳволларини кўриб турибсиз, рухсат берсангиз, акамни бир қучоқлаб, бағриларига боссинлар!-деди босиқ овозда.\nНазоратчи қўрс оҳангда “мумкин эмас” деган жавобни айтди. Укам яна:\n-Камандир, Сизни ҳам Она туққан-ку, кўриб турибсиз, шу аҳволда ҳам кўргани келдилар, бир йилдан ошганди кўришишмаганига! – деб илтимос қилди.\nЖавоб эса, “мумкин эмас” бўлди…\nБу – ўша вақтга хос – Инсонни ҳар қандай усулда қийнашга ўргатилган, инсоний тушунчалардан йироқ тарбия маҳсули эди! Аслида ўша нозир бир пулга қиммат бир нусха, холос. Бироқ манқуртлик, айниқса, маълум бир Ваколат эгалари учун касбий малакага айланган ЎША КУНларда бу – бор-йўғи “хизматчилик” саналган… Ўша учрашувдан кейин орадан икки йилу икки ой ўтиб Онамнинг вафот этганлари хабарини эшитдим! Дийдор Армон бўлиб қиёматга қолаверди…\n… СОҒИНДИМ ЖУДА…\nЙўл эмас, ҳар лаҳза дийдор кутганча\nАйвон дарчасидан кўча қараган,\nПочтачи аёлни гапга тутганча\nМендан хат – бир энлик хабар сўраган-\nМуштипар Онамни соғиндим жуда!\nТўқсон ёшида ҳам куюниб-ёниб\n“Болам! “ – деб кўксини нолиш ўраган.\nҲар куни гоҳ ялинч, гоҳи тўлғониб\n“Келар-келмасим”ни минг бор сўраган-\nДунё тиланмаган, дийдор тилаган,\nТоқати тоғларни қумдек элаган,\nХаёлан мен билан сўзлашиб кундуз,\nҲатто тушларида бошим силаган-\nМуштипар Онамни соғиндим жуда!!!\n14.04.2014 й., Қарши ш., 49-ЖИЭК\n« Муносабат Саволларга жавоблар »


Афғонистонда олтин қазиётган 30 одам кўчки остида қолиб ҳалок бўлди\n11 апрел 2021, Тошкент вақти: 03:29\nАфғонистон харитасида Бадахшон вилояти.\nАфғонистоннинг Бадахшон вилоятидаги олтин конида ер кўчиши оқибатида камида 30 одам ҳалок бўлди.\nБадахшон полицияси расмий вакили Санаулла Руҳонийнинг билдиришича, офат 6 январь куни Кўҳистон туманидаги қонда юз берди. Ўлганлардан ташқари яна 7 одам оғир жароҳатланган.\nКўҳистон ҳокими Муҳаммад Рустамга кўра, маҳаллий аҳоли дарёдан экскаватор воситасида ноқонуний равишда олтин қидириш ишларини олиб борган. Нотўғри олиб борилган қидирув ишлари оқибатида, ер кўчиб, олтин қидирувчиларни босиб қолган.\nПрезидент Ашраф Ғани жабрланганларга тезкор ёрдам кўрсатиш тўғрисида буйруқ берди.\nТабиий қазилма бойликларга бой бўлган Бадахшон Тожикистон, Покистон ва Хитой билан чегарадош вилоят.\nАфғонистонда Толибон билан уруш оқибатида кўплаб конларни ўзлаштириш имконияти мавжуд эмас. Шунинг учун маҳаллий аҳоли кўпинча бу конлардан ноқонуний равишда фойдаланиб келади.


Ўзбекистон ва Тожикистон ўртасида автобус қатнови қайта тикланиши мумкин\nЖорий йил 5 июнь куни Душанбе шаҳрида Ўзбекистон бош вазири ўринбосари – инвестициялар ва ташқи савдо вазири Сардор Умрзоқов Тожикистон ташқи ишлар вазири Сирожиддин Муҳриддин билан учрашди.\nУчрашувда сиёсий, савдо-иқтисодий, инвестициявий, маданий-гуманитар ҳамкорликнинг ҳозирги ҳолати ва уни чуқурлаштиришнинг истиқболлари кўриб чиқилди.\nТомонлар кутилаётган олий даражадаги ташриф чоғида имзоланиши режалаштирилган икки томонлама ҳужжатлар ва ҳукуматлараро битимларни ишлаб чиқишнинг боришини муҳокама қилди. Шунингдек, улар тадбир кун тартибидаги барча йўналишлар борасида келишувларга эришиш ҳамда барча масалалар юзасидан якдил фикрга келиш учун бор бўлган имкониятларни сафарбар этишга ўзаро тайёр эканликларини билдирди.\nИкки томонлама муносабатларда савдо-иқтисодий шерикликни мустаҳкамлаш ва саноат кооперациясини кенгайтириш масалалари умумий устуворликка эга эканлиги айтиб ўтилди. Шу муносабат билан икки мамлакат тегишли вазирлик ва идоралари ўртасидаги ўзаро ҳамкорликнинг биринчи даражали вазифалари ҳамда ўзбек ва тожик бизнес жамоалари вакиллари ўртасида бевосита алоқаларни йўлга қўйиш чора-тадбирлари муҳокама қилинди. Ўзаро манфаатли қўшма лойиҳалар ва савдо шартномаларини амалга ошириш бўйича келишувларни назарда тутган ҳолда олий даражадаги ташриф кун тартибини амалий мазмун билан тўлдиришга оид навбатдаги тадбирлар белгиланди.\nМаданий-гуманитар соҳада фаол ҳамкорликни давом эттириш бўйича келишувга эришилди. Хусусан, маданият, санъат, фан арбоблари, шунингдек, икки мамлакат ёшларининг Ўзбекистон ва Тожикистон ҳудудларига ўзаро сафарларини ташкил этишга келишиб олинди. Икки давлатнинг Тошкент, Самарқанд, Термиз, Душанбе, Хўжанд, Пенжикент ва бошқа йирик шаҳарлари ўртасида автобус қатновини қайта тиклаш истиқболлари муҳокама қилинди. “Ипак йўли” сайёҳлик брендини илгари суриш ва зиёрат туризмини ривожлантириш лойиҳаларини амалга ошириш бўйича биргаликда иш олиб бориш тўғрисида келишувга эришилди.\nШунингдек, томонлар Бирлашган миллатлар ташкилоти, Шанҳай ҳамкорлик ташкилоти ва бошқа халқаро ва минтақавий ташкилотлар доирасидаги ҳамкорликни ривожлантиришга келишиб олди.\nУчрашув якунлари бўйича томонлар муҳокама этилган ҳамкорлик йўналишлари доирасида навбатдаги тадбирларни белгилаб олди.


ТЎППОНЧА — СОВҒА!\nКўз илғамас масаланинг катта кучи\nБир-биримизни байрам-тантаналар, бирон шодиёна ва муборак кунлар билан қутлаш одатимиз бор. Бундай пайтда албатта бирор бир арзигулик совға излаб қоламиз. Савдо расталарида совғанинг тури кўп. Уларни кўрган сари нима танлаш ҳақида хаёлингиз баттар чувалашаверади.\nАтрофи ром қилинган суратлар ҳадя қилиш бир пайтлар жуда урфга кирган эди. Бугун, назаримда, бу туҳфа янада «такомиллашибди». Олдинлари кўрганда кишининг баҳри дилини очадиган, эстетик завқ ва маънавий озиқ берадиган фото, иллиюстрация ёки бирон рассомнинг ижодий иши акс этган тасвирларни кўп кўрганмиз. Энди эса сурат ўрнига буюм қўйиш урфга кирибди. Яна қанақа буюм денг? Пичоқ, ханжар, қилич каби совуқ қуроллар! Ҳатто бир гал шундай безатилган ром ичида тўппонча турганини кўриб, жуда ажабландим.\nТўғри, бундай эсдаликларнинг нархи баланд. Балки ўзига яраша ноёблиги ҳам бордир. Лекин уни қуруқ матоҳ сифатида деворга илиб қўйишдан нима фойда? Шу совуқ қурол ҳам кишига маънавий озиқ ё эстетик завқ бера олармикан? Шу оилада улғаяётган фарзандлар ҳар куни шундай нарсаларга кўзи тушса, тафаккури қайси томонга қараб шаклланиб боради?\nАвваллари ота-боболаримиз уйнинг шифтини худди жавонга териб қўйилган китоблардай қилиб ишлашган. Бу ҳозир ҳам айрим тарихий обидаларимизда сақланиб қолган. Хонадондаги ҳар бир буюм шу оилада камол топаётган фарзандларнинг маънавияти бой, дунёқараши кенг, фикри тиниқ, ақли теран бўлишига хизмат қилиши зарур, деб ҳисоблашган. Тарихий иморатларимизга разм солсангиз, улар пештоқини инсоният учун энг зарур ҳикматлар, шеърий байтлар билан чиройли нақшинкор қилиб безашган. У ҳам безак, ҳам маънавий озиқ, ҳам эстетик шавқ воситаси бўлгани ҳеч кимга сир эмас.\nУстига машҳур шоирларимизнинг тўрт йўлгина шеъри битилган оддий мактаб дафтарларини кўпчилик эсласа керак. Ҳаёт маъноси, умр ҳикмати, ёшликни ғанимат билиш каби мазмундаги ўша шеърлар ҳаммамизга ёд бўлиш билан бирга, қайсидир маънода ҳаётимиз учун ҳам дастуриламал эди. Бугун ўша тарихий анъаналаримизни давом эттирсак бўлмасмикан?\nДеворга илинадиган катта-катта кўргазмалар ишлаб чиқарадиганлар нега энди Аҳмад Яссавий, Сулаймон Боқирғоний, Алишер Навоий, қўйингки, Эркин Воҳидов, Абдулла Орипов сингари эл суйган шоирларимизнинг тўрт мисра шеърини мазмунига мувофиқ чиройли ранг, тасвир билан яхши бир совға шаклида халққа тақдим этмайди? Нега улар уйимизнинг кўзга ташланадиган жойида кўрган кўзни қувонтирадиган бўлиб осилиб турмайди? Нега байрамларда бир-биримизни қутлаш учун кафтдайгина откритка қилиб, устига бирон ҳикматли сўзми ёки чиройли шеърми битиб қўймаймиз?\nСўзнинг кучи, қудрати бошқа воситаларникидан анча зиёд. Оиламизда яхши сўзга, ҳикматга ўрин берганимизни, сўзни қадрлаётганимизни болаларимиз кўриб, билиб, ҳис қилиб ўсса, катта бўлишганида маънавий тубан кимса бўлмаса керак. Қолаверса, бу йўл болани мутолаага ўргатишнинг яна бир ўзига хос усули ҳам бўлиши мумкин. Қалбида аждодлар меросига муҳаббат хонадонимиздан бошланса, ажаб эмас.\n✔ 44  11:32, 04.10.2018


Ўзбекистон Республикаси Президенти Шавкат Мирзиёевнинг “Ҳиндистон – (...)\n(2022 йил 27 январь)\nБарча ҳамкасбларимнинг Ҳиндистон Республикаси куни муносабати билан Ҳиндистон халқига билдирилган илиқ қутлов ва тилакларга қўшиламан. Шунингдек, сизларни мамлакатингиз мустақиллигининг бўлажак 75 йиллиги билан самимий муборакбод этаман.\nЎзбекистон-Ҳиндистон алоқаларининг илдизлари жуда олис тарихга бориб тақалади.\nЯқин истиқболга мўлжалланган қўшма режаларимизда – учинчи мамлакатлар бозорларига дастурий маҳсулот ва хизматларни экспорт қилиш, шу жумладан бизнес жараёнларининг аутсорсинги.\nУмумий меросимизни бўлажак авлодлар учун сақлаб қолиш мақсадида музейлар ҳамкорлиги, кўргазма ва анжуманлар, шу жумладан онлайн шаклда ташкил этиш, қўлёзма фондларини рақамлаштириш ва қўшма виртуал кутубхоналар яратиш, умумий тарихий-археологик меросни тадқиқ этишни назарда тутадиган биргаликдаги тадбирлар дастурини ишлаб чиқишни таклиф этамиз.\nБарча иштирокчиларга муваффақият ва соғлик-омонлик тилайман.


Мэрилин Монронинг қора ўтмиши\nШоу бизнес / Энг-энг / Биласизми?\nМэрилин Монро "тарихдаги энг гўзал аёл" бўлиб, у 1900 йилларнинг ўрталаригача машҳур актриса ва гўзаллик тимсоли эди. Аммо Голливуд юлдузи бўлишдан олдин унинг ҳаёти қандай бўлганлиги ҳақида биласизми?\nНорма бу таклиф унинг ёрқин келажаги бўлишига ишонди, шунинг учун у эрини ташлаб кетди, сочларини сарғайтирди ва исмини Мэрилин Монрога ўзгартирди. У машҳур кишилар билан турмуш қурди, президентлар билан иш олиб борди ва охир-оқибат Голливуднинг Шон-шараф залида ўз изини қолдирди. Унинг бу ҳаётий ҳикояси туфайли унинг катта, жасур ва чиройли табассуми ортида кўп қайғу борлигини билиб олиш мумкин, дея хабар бермоқда Quora.\nКиритилди: 06:43 08.11.2019. Ўқилди: 2814 марта. Фикрлар сони: 0 та.


17:42 / 09.12.2018 | Nodirbek | 2954\nАссалому алайкум! Ҳурматли устозлар, ман 28 ёшдаман. Аёлим, битта фарзандим бор. Аёлим 5вақт намоз ўқийди сизнинг сайтингизни мунтазам кузатиб боради. Лекин жуда аразчи ва қайсар. Тез-тез арзимаган нарсалар учун уришиб қоламиз. Доим ажрашишни талаб қилади. Ман бу иши тўғримаслигини тушунтиришга харакат қиламан. Унга иложи борича яхши гапиришга қаракат қиламан. Сўкмайман, қўл кўтармайман. Мандан кўнгли қоган деган шубхадаман. Уни гапига кириб бир болани етим қилайми?\n- Ва алайкум ассалом! Расулуллоҳ соллаллоҳу алайҳи васалламнинг оила ва аҳли-аёлларига қилган суннатлари сийрат китобларида батафсил ёзилган. Ўшаларни қўллашга ҳаракат қилинг. Ўшалардан бири уйга кириши билан оилаларига салом берар эдилар. Гоҳида таомланаётганларида аёлларининг оғзиларига луқма ҳам солиб қўяр эдилар. Сиз ҳам суннат деган ниятда шуларни қилинг. Шу ишларни қилганингиздан кейин ҳам сизга муносабати ўзгармаса бундай аёлда яхшилик йўқ. чунки Расулуллоҳ соллаллоҳу алайҳи васаллам фарзанд кўрадиган ва эрларига муҳаббат қиладиган аёлларга уйланинглар деганлар. Валлоҳу аълам!


БУЛУНҒУРДА ШАМОЛ ЙЎҚМИ? » Bulung‘ur hayoti газетаси\nGazeta: admin Қўйилган сана: 15-05-2020, 14:44 Рукун: ЖАМИЯТ Кўрилди 0\nёки жилон ўти шамолидан фойдаланишнинг географик асослари\nЎзбекистон Республикаси Президенти Шавкат Мирзиёев ўзининг илм-маърифат кишилари бўлган олимлар билан учрашувида “Ўзбекистонда қуёшли кунлар камми?, Бизда шамол йўқми? Ундан фойдаланиш тўғрисида таклиф беринглар”, деб мурожаат қилган эди.\nМенинг фикримча Булунғурда ШЭС (Шамол электр станцияси) қурса бўладиган жойлар мавжуд. Чунки, Булунғур тумани табиий географик ўрни жиҳатидан жуда қулай жойда жойлашган. Бу ерда бор бўлган иқлимий имкониятлардан бири доимий эсувчи шамол кучидан фойдаланиш бошқа туманларникидан анча юқори туради. Деярли йил бўйи доим эсувчи “Жилонўти” шамолини ҳаммамиз яхши биламиз. Мен бу ҳақда анча йиллардан бери таклиф бериб келаяпман. Лекин... ҳалигача бирон мутассадди ташкилот бу муҳим ишга жиддий муносабат билдирмади.\nМаҳаллий халқ ўз шевасида “Жилонўти” деб атайдиган бу шамол ҳақида жуда кўп ривоятлар тўқилган. Нима учун уни “илон” деб номлаганига келсак, у ўзи билан “совуқ” келтиради, шунинг учун совуқлик маъносида илон номини олган ва “ўти” – эсди маъносида шундай аталган бўлиши керак.\nБу шамол доимий ўз йўлига эга бўлиб, шимоли-шарқдан жанубий-ғарб томонга қандайдир “ўқ”да эсади. Шундай экан жаҳон аҳли қайта тикланувчи муқобил энергия манбалари – қуёш, шамол, сув, геотермал (ернинг ички иссиқлиги), денгиз сувларининг қалқиши ва биомассалардан қандай бўлмасин қувват (энергия) олиш учун бош қотириб, манба излаб юрган бир вақтда биз учун тайёр имконият - “Илонўти” шамолидан фойдаланиш даври келди, деб ўйлайман.\nТўғри, техник жиҳатдан бироз маблағ кетади. Лекин, у ўзини қисқа муддатларда оқлайди. Балки халқимиз “тоққа чиқмасанг дўлана қайда” мақолини шундай ишларга нисбатан айтганлигини ҳам унутмаслик керак.\nҲар бир воқеа ва ҳодисанинг тарихи бўлгани сингари шамол энергиясидан фойдаланишнинг ҳам ўзига яраша тарихи бор. Агар биз унинг тарихига назар ташлайдиган бўлсак, қадимда Миср, Яқин шарқ ва ўзимизнинг Ўрта Осиё халқлари ҳам шамол кучидан турли мақсадларда фойдаланиб келганлигини тарихий манбалардан ўқишимиз мумкин. Масалан, улар шамол кучидан фойдаланувчи тегирмонлар, лалми ерларга сув чиқарувчи чиғириқларда ва ҳатто яқин йилларгача шамолдан (донни сомондан ажратиш ишларида, майизни чўбарасидан ҳамда чанглардан тозалаш каби) кўплаб ишларда фойдаланганлигини кўрганмиз. Шунингдек, болаларнинг варрак учириб завқланиши ҳам шу шамолга боғлиқ.\nЕвропага шамол қувватидан фойдаланиш Осиё халқларидан ўтган бўлиб, XII аср бошларида кириб борган, дейилади. Лекин, улар кейинчалик бизлардан ўтиб кетган. Масалан, XIX аср охирига келиб биргина Россияда шамол тегирмонларидан 250 мингга яқини қурилганди. Ҳатто 1889 йил Нижний Новгород ярмаркасида Пётр Давидов ўзи ясаган ўша даврдаги энг кучли 50 от кучига эга бўлган қурилмасини намойиш этади. Кейинчалик буғ машиналарининг яратилиши натижасида бундай қурилмалар инсонлар эътиборидан айрим соҳаларда четда қолиши кузатилади. Баъзи соҳаларда эса у янада такомиллашиб боради.\nЖаҳонда илк бор 1931 йили Қримда паррагининг айланаси 30 метрлик ва 100 квт. қувватга эга бўлган шамол электр станцияси қурилади.\nИккинчи жаҳон уруши арафасида қатор мамлакатлар сув чяиқариш ва электр энергия олиш мақсадида минглаб шундай қурилмалар ўрнатади. Энг катта ШЭС эса1941 йил АҚШда қурилади. Унинг ишчи парраги 53 метр бўлиб, кучи 1250 квт.га тенг эди.\nГарчи, баъзи кишилар ўйлаганидек, шамол тегирмонлари даври ўтиб кетган бўлсада, кўп мамлакатлардаги муҳандислар шамолнинг кучидан фойдаланиш тўғрисида тобора кўпроқ бош қотирмоқдалар. Чунки, шамол энергияси шундай турдаги энергиядирки, унинг заҳираси тугамайди. У ер шарининг турли жойларида турли сабабларга кўра доимий ёки фаслий кўринишда эсади. Бу борада у ўзининг доимийлигига эга бўлса, ҳатто қувват бериши жиҳатидан қуёшдан устун, дейди олимлар.\nМашҳур иқлимшунос олимларнинг ҳисоб-китобига кўра ер шарининг ҳар бир кв.км. майдонидан ўртача 13*1012 квт/соат шамол энергияси олиш мумкин экан. Шундай экан, доимий шамол йўналишларидан қанча электр олиш мумкинлигини ўзингиз бир ўйлаб кўрарсиз, деган умиддаман. Агар у ақлингизга сиғса.\nЧунки, мен оддий онгимга сиғдира олмадим. Уни “даҳшатли қувват манбаи”, деб тасаввур этаман холос. Шуни билган, табиий ресурсларга камбағал, кўмир ёки нефт-газ конлари камроқ ва ёқилғининг катта қисмини четдан сотиб олаётганлар шамол кучидан фойдаланишга катта аҳамият бераётганлиги тасодифий ҳол эмас.\nҚолаверса, ёқилғиларга бой мамлакатлар ҳам турли сабабларга кўра олдин мақбулга ўтаётганлигини тушуниш қийин эмас. Чунки, улар келажакни ҳар томонлама ўйлаб иш юритмоқда. Масалан, Данияда “Elektrik Saud ist Ziland” компанияси жуда кўп тажрибалардан кейин юқори унумли шамол двигателлари лойиҳасини яратди. Натижада, ўз двигателларини мамлакатнинг бутун ғарбий қирғоқларига ўрнатмоқда.\nШунингдек, Олмония (Германия), Италия (Рим), Фарангистон (Франция) ва Тунис каби турли даражадаги давлатлар ҳам бу соҳада катта ишлар олиб бормоқда.\nУлардан Ўзбекистоннинг нимаси кам? Ортиқ бўлса ортиқдир. Лекин, биз ҳали ухлаб ётибмиз. Чунки, уларда айни пайтда шамолдан қувват олиш бўйича кўплаб лойиҳалар ишлаб чиқилган ва амалга оширилмоқда. Масалан, 2020 йилгача Европа Иттифоқи давлатларида истеъмол қилинадиган энергиянинг 80 фоизини шамол ва қуёш қувватидан олиш режалаштирилган. Кейинги 20 йилда сайёрамизда 3,8 миллион шамол генераторлари, 90 мингта йирик ва 1,7 кўплаб кичик қуёш электр станциялари қуришни режалаштирган.\nБугунги кунда шамол қувватидан олинадиган электр энергия миқдори бўйича Олмония (43 гегаватт ишлаб чиқиб) жаҳонда етакчилик қилмоқда. Бизда-чи? Бизда якка тартибда ишлар бор, лекин улар жуда кам. Ҳали биз “қани эди Булунғурда ҳам шамол қувватига ишлайдиган ШЭС қурилса” деб орзу қилишдан нарига ўтганимиз йўқ. Масалан, мен оддий география фани ўқитувчиси сифатида бундан 5 йил аввал (2015 йил 14 октябрда “Булунғур ҳаёти” газетасида “Булунғур шамолининг энергетик салоҳияти” номли мақолада) ўз билганимча таклифимни айтганман. Агар унга кимлардир эътибор берганда бугун Булунғурда ШЭС ишлаётган бўлар эди.\nҲалиям халқимизнинг “ҳечдан кўра кеч” мақоли маъносида иш қилиш керак. Чунки, кун кетидан кун ўтмоқда. Шамол энергетикасининг таниқли мутахассислари В.П.Ветчинкин билан А.Г.Уфимцевлар шамол кучини электр қувватига айлантириб берадиган “тўғонлар” лойиҳасини ишлаб чиққан. Улар баландлиги бир неча юз метр келадиган ва ҳар бирининг диаметри 20 метрли ёки 200-300 ғилдиракка эга бўлган жуда катта “магнат”лардан иборат қурилма ясаган. Ана шундай тўғоннинг биттаси 100 минг квт. электр энергия берар экан. Бизда ҳам катта масштабларда иш қилиш даври келди. Бизнинг Булунғур даштида эса бундай қурилма-тўғонлар қуриб юриш учун ҳожат йўқ. Фақат “Илонўти” шамолини бироз кузатиб, унинг энг кучли эсиш йўлини топсак кифоя. Чунки, бизда ҳаммаси табиий. Ҳозирча шамол генераторларини олмон мутахассисларидан олиб, тажриба учун Булунғур даштининг “Юқори нуқта”да ШЭС учун қулай жой танланса бўлди.\nЯна, Ғўбдин тоғларининг жанубий (беткай) томонидан Ғўбдин ҚЭС (Қуёш электр станцияси)ни қуриб, уларнинг бир-бирини тўлдирувчи, узлуксиз токи билан бутун вилоятимизни, қолаверса қўшни вилоятларни энг арзон электр токи билан таъминласа бўлади. Чунки, дунёнинг илғор мамлакатлари шу йўлга ўтган. Кейинчалик Булунғур тажрибаси асосида мамлакатимизнинг доимий шамол эсувчи Янгиер, Бекобод, Қўқон ва бошқа шамол йўлларида ҳам шундай қувватли ШЭСларни қурсак бўлади.\nАгар шамол ва қуёш ёруғлигидан электр қуввати олиш бўйича мутахассислар Булунғурга келиб, “Юқори нуқта”даги доимий эсувчи “Жилон ўти” шамолини ўрганишса, фойдадан холи бўлмайди. Қолаверса, бу жой шамол асосида қуриладиган ШЭС учун қулай бўлса, Ғўбдинда ҚЭС учун яхши жойлар бор.\n13-умумтаълим мактабининг география фани ўқитувчиси.


Admin Сегодня, 16:43 0\nAdmin Сегодня, 13:14 0\nAdmin Сегодня, 13:10 0\nAdmin Сегодня, 13:05 0\nAdmin Вчера, 19:09 0\nAdmin Вчера, 18:59 0\nAdmin Вчера, 18:54 0\nAdmin Вчера, 18:48 0\nAdmin Вчера, 18:45 0\nAdmin Вчера, 18:29 0\nПокистоннинг собиқ президенти Мамнун Ҳусайн 80 ёшида вафот этди\nЭлдор Шомуродов бозорда сотувчилик қилганми?\nAdmin 10-07-2021, 06:23 0\nФутболчи бу ҳақда россиялик блогер Евгений Савиннинг у ҳақдаги кўрсатувида айтиб берган.\nРамос бугун ПСЖда тиббий кўрикдан ўтади\nAdmin 6-07-2021, 12:46 0\nУ парижликлар билан шартноманинг якуний шартлари борасида келишувга эришди ва бугун катта эҳтимол билан тиббий кўрикдан ўтади.\nНатижада, мазкур автомобиль ҳайдовчиси ва 4 нафар йўловчиси биринчи тез тиббий ёрдам кўрсатиш учун шифохонага олиб кетилган. ...\nБундан ташқари, «Марказий ва Жанубий Осиё: минтақавий боғлиқлик. Таҳдидлар ва имкониятлар» мавзусидаги халқаро конференция (Тошкент, 2021 йил 15−16...\nХабар қилинишича, кўчки давом этиши қутқарув ишларига халал бермоқда.\nAdmin от Вчера, 19:09\nAdmin от Вчера, 18:59\nМазкур ҳолат юзасидан Р.Ғ.га нисбатан Ўзбекистон Республикаси ЖК.нинг 228-моддаси 1-қисми билан жиноят иши қўзғатилиб, дастлабки тергов ҳаракатлари олиб борилмоқда.\nAdmin от Вчера, 18:54\nAdmin от Вчера, 18:48


Мустақиллик йилларида Президентимиз раҳнамолигида бошқа соҳалар қатори таълим тизимида ҳам оламшумул янгиланишлар амалга оширилди. Бу, ҳеч шубҳасиз, истиқлол йилларида ҳаётга татбиқ этилган “Таълим тўғрисида”ги Қонун ҳамда Кадрлар тайёрлаш миллий дастурида кўзда тутилган вазифаларнинг изчил ижроси самараси, десак, янглишмаймиз.\nЭътиборли жиҳати, ана шу чора-тадбирлар натижасида юртимизда фарзандларимизга жаҳон талаблари даражасида таълим-тарбия бериш, замонавий ўқитиш услубларини жорий этиш, янги ўқув муассасалари фаолиятини йўлга қўйиш, ҳеч кимдан кам бўлмайдиган даражада касб-ҳунар ўргатишга эришилмоқда.\nДарҳақиқат, бугунги ёшларнинг етук билим соҳиби, мустақил фикрли шахс бўлиб камол топаётгани мамлакатимизнинг барқарор тараққиётидан далолат беради. Зеро, шу йилнинг май ойида Самарқанд шаҳрида ўтказилган “Ўрта асрлар Шарқ алломалари ва мутафаккирларининг тарихий мероси, унинг замонавий цивилизация ривожидаги роли ва аҳамияти” мавзуидаги халқаро конференциянинг очилиш маросимида сўзлаган нутқида Президентимиз шундай деган эдилар: “Мен ёшларимизга мурожаат қилар эканман, уларга доимо: “Биз буюк аждодларимиз билан фахрланишимиз, ғурурланишимиз керак”, деб айтаман. Айни вақтда “Фақат ғурурланишнинг ўзи етарли эмас, келинглар, ўзимиз ҳам, худди улар каби, мана шу бебаҳо меросга ўз ҳиссамизни қўшайлик!” деб такрорлайман”. Жаҳон стандартларига мос шароитларда таълим олиб, етук мутахассис бўлиб етишаётган иқтидорли йигит-қизларимизнинг интилишию ҳаракатини, ўз навбатида, мазкур халқаро конференцияда қатнашган мутахассислар, хорижлик экспертлар ҳам алоҳида эътироф этишди.\nАна шундай юқори салоҳият ва билимга эга ёшлар олий таълим муассасасини тамомлаб, катта ҳаётга учирма қилинаётганида, уларнинг Ватан ва миллат олдидаги юксак бурчни нақадар теран англашларини юз-кўзларидан сезиш қийин эмас. Суратдаги бу бахтиёр ёшлар жорий йил Низомий номидаги Тошкент давлат педагогика университетини магистратура йўналиши бўйича тамомлаб, магистрлик илмий даражасига эришдилар. Шу муносабат билан бу ерда битирувчиларга тантанали диплом топшириш маросими бўлиб ўтди.\nТадбирда сўзга чиққанлар таъкидлаганидек, бугунги кунда мазкур таълим масканида ўқув, ўқув-услубий, илмий ва маънавий-маърифий йўналишларда серқирра фаолият олиб борилмоқда. Буни жорий ўқув йилини тамомлаётган 194 нафар магистр томонидан илмий рисолалар, монография ва кўплаб илмий мақолалар нашр этилгани мисолида ҳам кўрса бўлади.\n— Шу юртнинг фарзанди эканлигимдан ғурурланаман, — дейди мазкур университет магистратура йўналиши битирувчиси Элдоржон Шерматов. — Университетда таълим олиб, билимимни бойитишга, илғор педагогик услубларни таълим тизимига татбиқ этишга муваффақ бўлдим.\nМана шундай билимли ва заковатли ёшларимиз мамлакатимиз тараққиёти йўлида астойдил хизмат қилиб, нурли манзиллар сари дадил қадам ташлашда давом этаверишлари, шубҳасиз. Зеро, улар интеллектуал салоҳият, ижтимоий онг, ҳуқуқий тафаккур ҳамда маънавий дунёқараш бобида ҳеч кимдан кам бўлмаган ва кам бўлмайдиган ёшлардир!\nМазкур рукндаги бошқа мақолалар: « Йилнинг энг фаол ёш олими аниқланди\tТест билимдонларни аниқлайди »